Gaitasun edo konpetentzi teknikoetaz gain, zeharkako konpetentzietan jartzen da garrantzia: ekipoan lan egiteko gaitasuna, autonomia, erantzukizuna, egoera berrien aurrean malgutasuna, komunikazioa, sormena,…\nZer da ETHAZI ?\nAspalditik enpresen eskakizunak langileen profil berri bati lotuak daude.\nTestuinguru berri honetan eta Lan mundutik jasotzen ditugun eskaera berri horiei hobeto erantzuteko, Izarraitz Lanbide Heziketan eredu aldaketa ematen ari gara ETHAZI proiektuan oinarrituz.\nHonek aldaketa metodologi disruptiboa suposatzen du, metodologi tradizionaletik, erronketan oinarritutako ikaskuntza kolaboratiboetara salto eginez.\nIkaskuntza-eredu guztia ERRONKETAN OINARRITUTAKO IKASKUNTZA KOLABORATIBOAREN inguruan antolatzen da, hori da elementu nagusia.\nErronketan oinarritutako ikaskuntza kolaboratiboa:\nErronka intermodularrak (modulu desberdinak konbinatuz)\nEkipotan lan egiten da, era kolaboratiboan\n“Ikaskuntzak” du garrantzia (eta ez horrenbeste irakaskuntzak)\nEboluziora bideratutako ebaluazioa:\nZeharkako gaitasunetan ere indarra jarriz:\nFeed-backei garrantzia emanez\nPlangintza, Irakasle talde autokudeatuen bidez:\nEspazioen erabilera malgua\nInformazio gehiago: https://www.tknika.eus/eu/cont/proyectos/ethazi-2/ (hipervincular)\nGurekin harremanetan jartzeko : ethazi@izarraitz.eus


Urriaren 4an, BERBALAGUNON FAMILIA ARGAZKIA! – Egizu elkartea\nUrriaren 4an, BERBALAGUNON FAMILIA ARGAZKIA!\nBerbalagunon izen-emate kanpainari hasiera emateko topaketa egingo dugu.\nSan Nikolas plazan urriaren 4an, ostirala, 19:00etan.\nAurtengo leloa “Tutik Gura Ongi Etorri Mintzalagunon Mundura” kartelen laguntzarekin osatuko dugu, argazkia egin eta ostean mokadutxoa konpartituko dugu bertan.\nEtortzekoa bazara, mesedez, baieztatu telefonoz\n619935541 / 644277155.\ngarazi2019-10-01T09:00:39+02:002019-10-01|berbalagunok, egizu|0 Comments


Erromatar legioaren dortoka - - Alea.eus\nErromatar legioaren dortoka\nManex Agirre 2016-06-03 09:03\nGure herria, Aramaio, UEMAn dago, eta harro gaude horretaz.\nEz gaude harro UEMAn sartuta dagoen Arabako herri bakarra delako: eskerrak hau ez den lasterketa bat, edo piramide bat. Harro gaude, UEMA sortu zenean, bertan sartzeko moduko hizkuntza-egoeran zegoelako Aramaio. Eta, hori, ez dakar bakarrik eremu geografiko zehatz batean egoteak, edo eskualde zehatz bateko herriekin harremana izateak. Gure udalerriko herritarren determinazioak eraman du Aramaio, gaur egun dagoen egoera linguistikora. Nahi baino gutxiago azpimarratzen da hori.\nSemaforo soziolinguistikoa buru barruan txertatuta daramagunok, eta eguneroko bizitza eta euskararen erabileraren analisia bereizi ezin dugun obsesibook, sufritu egiten dugu UEMAko herrietan. Adibidez, parkean, bikote misto baten, hau da, elebidun batez eta elebakar batez osatutako bikote baten umeak gure umeari gaztelaniaz egiten dionean. Tentsioan jartzen gara. Hor zerbait ez dagoela ondo iruditzen zaigu. Arnasgunearen birikak zuloa duela. Edo kanpoko familia bat datorrenean gurera bizitzera. Eta beraien umeek ez dakitenean euskaraz. Eta gureekin gaztelaniaz egiten dutenean, erantzunik jaso gabe. Zer gertatzen da hor.\nGainera, umeen kasuan handiagoa da tentsioa. Babestu egin nahi izaten ditugu. Gaztelaniaz egiten dietenean gaizki pasako balute bezala. Beraien aurkako eraso bat balitz bezala. Kasu horretan, non dago hizkuntzaren presioa? Zeinen aldean?\nIruditzen zait asko aipatzen dela hiztun komunitatea, eta garrantzitsua dela, baina uste okerretarako bidea ere zabal dezakeela. Komunitatea ez da burbuila. Komunitatea zerbait bada, harreman multzo bat da. Harreman horretan hizkuntza batek baino gehiagok hartzen du parte, egunero, Aramaion eta Gasteizen. Saia zaitez uretan zulo bat egiten, eta gero hitz egingo dugu.\nTentsioan jartzea ondo dago, baina kontua da tentsio hori nola kudeatu. Defentsa-mekanismorik onena eraso bat omen. Galdera da zein den erasorik eraginkorrena: erromatar legioaren dortoka ez, behintzat.


12/18 Irizpena, Ikuskizun Publikoen eta Garapen Jardueren Garapen Araudia onartzeko Dekretu Proiektuari buruzkoa\n12/ 18 Irizpena\n12/18 IRIZPENA Ikuskizun Publikoen eta Garapen Jardueren Garapen Araudia onartzeko Dekretu Proiektuari buruzkoa\n12/18 Irizpena Copyright © 2018\n2018ko ekainaren 14an Euskadiko Ekonomia eta Gizarte Arazoetarako Batzordean Segurtasun Sailaren idazkia sartu zen eta “Ikuskizun Publiko eta Garapen Jarduerei buruzko Legearen Garapen Araudia onartzen duen Dekretu Proiektuari” buruz txostena eskatzen zuen, 8/2012 Legeak, maiatzaren 17koak, Euskadiko Ekonomia eta Gizarte Arazoetarako Batzordeak, 3.1.b) artikuluan xedatutakoaren arabera.\nHelburua 10/2015 Legea, abenduaren 23koa, Ikuskizun Publiko eta Aisialdi Jarduerei buruzkoa (aurrerantzean IPAJL), egiteko tokiei eta baldintzei, zaintza, kontrol eta ikuskapenari, zigorrak erregistratzeari eta berriz hezteko neurriak arautzeari dagokienean araubidez garatzea da.\nBerehala bidali zitzaien dokumentuaren kopia Batzordearen Osoko Bilkurako kide guztiei, proposamenak eta iritziak bidaltzeko eta horien berri Lan Batzordeari emateko, Euskadiko Ekonomia eta Gizarte Arazoetarako Batzordearen Funtzionamenduari buruzko Arautegiak xedatutakoarekin bat. 2018ko ekainaren 27an, Gizarte Garapenerako Batzordea bildu zen, eta hark hartutako akordioak abiapuntu hartuta, honako irizpen proiektua egin zen, Batzordearen uztailaren 5eko Osoko Bilkurari aurkezteko, non aho batez onetsi baitzen.\nArau proiektuaren testuak 125 artikulu ditu eta 12 kapitulutan, 5 xedapen gehigarritan, 7 xedapen iragankorretan, indargabetzaile batean eta 3 azkenetan egituratuta dago eta 4 eranskin ditu, hurrenez hurren, honakoekin: ikuskizunen, aisialdi jardueren eta establezimendu publikoen katalogoa, osasun horniduren baldintzak, ikuskapenean helburuak eta lehentasunak eta establezimenduko idazkun edo plakaren baldintzak.\nDekretu honen bidez IPAJL legeak arautegira bideratzen duen alderdietan araubidez garatzen dela aipatzen da.\nErregulatzeko eta ez-erregulatzeko hautabidezko konponbide desberdinak balioetsi arren, arloari buruz arautegia ez zezan gara, azkenean, argi gelditu zen legearen hainbat alderdi araubidez zehaztu behar dela.\nIldo horri eutsiz, behar den alderdietarako araudia halabeharrezkoa da, hori egon ezean, legezko aginduak ez baitu birtualtasun osoa lortuko. Baina, aldi berean, bestelako ustezkoetan behar da, interpretazio zalantzak argitzeko eta aurreko araubidezko arautegia lege berriaren printzipioei egokitzeko.\nHala eta guztiz ere, aurreko legea garatzeko sortu ziren sektoreko araudi batzuk edo bereziak (hala nola, zezenketa eta piroteknia ikuskizunei buruzko arautegiak edo erreklamazio orrien eta nahitaezko aseguruen inguruko arauak) oso-osorik berriz formulatzea ez da beharrezkotzat jotzen.\nZehatz-mehatz esanda, legeak araubidezko garapenera bidaltzen du honakoetarako: legeak berak eranskin bezala duen establezimendu, ikuskizun eta jardueren katalogoa aldatzeko; araubide bereziko establezimenduak definitzeko; onartze eskubidea erabil dadin baldintzak arautzeko; sarrerak saltzeko baldintzak; ordutegien araubidea; pertsona antolatzaileek adinen arabera sarrera kalifikatu eta mailakatzeko; adingabekoentzako saioen baldintzak; sarbideak kontrolatzen dituzten langileen gaitzea arautzeko; segurtasun zerbitzuak, zerbitzu higienikoak, osasunari buruzkoak, etab. beharrezkoak diren ustezkoak zehazteko; zigorren erregistroa arautzeko eta zigor arinak ez daitezen gauza borondatez hezten duten neurriak definitzeko.\n“XEDAPEN OROKORRAK” 1. KAPITULUAK 1etik 3ra bitarteko artikuluak ditu eta dekretuaren xedea nahiz aplikazio eremua arautzen dira. Era berean, egiteko tokiari buruzko hainbat kontzeptu definitzen da, zehazki, establezimendu publikoak, araubide bereziko establezimenduak, funtzionamendu maila desberdina duten establezimenduak, barrutiak, espazio irekiak edo publikoak eta espazio mugatuak, sarbide mugak dituztenak).\n“EGITE TOKIETAKO BALDINTZAK” II. KAPITULUAK (4.etik 28. artikulura) ikuskizunak eta aisialdi jarduerak egiteko tokiei eska dakizkiekeen baldintza tekniko eta egiturazkoak arautzen ditu eta 5 ataletan banatuta dago.\nLehenengo atala. Sendotasuna, egitura segurtasuna eta irisgarritasuna. Halaber, edukiera baldintzak arautzen dira.\nBigarren atala. Suteen eta bestelako arriskuen aurkako prebentzioa eta segurtasuna. Horretan zehar suteen eta bestelako arriskuen arloan segurtasuna, ebakuazio neurriak, seinaleztapena, larrialdiko argia, suteen kontra babesteko ekipoak eta sistemak lantzen dira, autobabeserako planarekin batera.\nHirugarren atala baldintza akustikoen ingurukoa da eta eragin akustikoa aztertzeko kasuistikak eta herri bidean eragina prebenitzeko erregistratzailearekin soinu mugatzaileak nahiz neurriak arautzen dira ere bai.\nLaugarren atalak establezimendu mota desberdinetan higiene eta osasun baldintzak ditu eta aldagela, kamerinoetan eta arropa zaindegietan aireztapenari dagokionez eska daitezkeen baldintzak xedatzen dira.\n“INFORMAZIOA ETA PUBLIZITATEA III. KAPITULUAN (29. artikulutik 31. artikulura) establezimenduko idazkunak edo plakak, baita iragarkiek eta publizitate programek ere izan behar dituzten baldintzak arautzen dira. Era berean, iragarri eta jaso behar den bestelako informazioa ageri da.\nORDUTEGIAK IV KAPITULUAN (32tik 38. artikulura) EAEren eremuan ikuskizun publikoen eta aisialdi jardueren ordutegiak eta jarduerei buruzko beste alderdi batzuk zehazten dira, hala nola, amaitu eta hustea, nahitaezko ixte denboraldia, lokalen kanpoaldean edariak kontsumitzea eta ordutegi bereziak.\n“SARREREN ETA ABONUEN SALMENTA” V. KAPITULUAK (39 eta 49 artikuluen bitartean) sarrerek eta abonuek bete behar dituzten baldintzak zehazten dira, prezioak finkatzeko mekanismoa, salmenta eta bere kanalak (salmenta puntuak, salmenta mota: telematikoa, komisioen araberakoa…). Halaber, bertan behera uzte eta dirua itzultzeko baldintzak daude.\n“ONARTU ETA BERTAN EGOTEKO BALDINTZAK” VI. KAPITULUA (50. artikulutik 57. artikulura) bi ataletan banatzen da. Lehenengoan baldintza orokorrak eta bereziak arautzen dira eta bigarrenean haurrak eta gazteak babesteko ekintzak.\n“EGOKITZE ETA SEGURTASUN BALDINTZAK” VII. KAPITULUAN (58. eta 84. artikuluen artean) 7 atal aurkez daitezke eta, hurrenez hurren, ondorengoei buruzkoak dira: sarbide kontrolak eta edukiera, onartze zerbitzuaz arduratzen diren langileak gaitzea, segurtasun pribatuari buruzko zerbitzuak, moldapen eta ebakuazio neurriak, lehen sorospenak eta osasun laguntza, aseguruak eta boluntarioak.\nVIII. eta XX. KAPITULUEN artean (85-107 artikuluak) GAITZE TITULUETARAKO baldintzak arautzen dira:\nESTABLEZIMENDU PUBLIKOETAN (araubide bereziko establezimenduak barne, edukierak 600 pertsona gainditzen baditu).\nBEHIN BEHINEKO INSTALAZIOETAN, besteak beste, barraka eta festa eremuetan.\nIKUSKIZUNAK ETA AISIALDI JARDUERAK EGITEKO establezimendu eta espazio irekietan.\nXI. KAPITULUA (108. artikulutik 117. artikulura) baldintza teknikoen MANTENTZE-LAN, IKUSKAPEN eta KONTROLARI buruzkoa da.\nEta XII KAPITULUAN (117.etik 125. artikulura) ZIGORREN ERREGISTROA ETA BERRIZ HEZTEKO NEURRIAK lantzen dira.\nLehenengoa.- Titulartasunean edo egoitzan aldaketak jakinaraztea.\nBigarrena.- Ikuskizunak edo aisialdi jarduerak animaliekin.\nHirugarrena.- Behin-behineko instalazio puzgarriak.\nLaugarrena.- Erabilera kolektiborako igerilekuak.\nBosgarrena.- Ikuskapenaren helburuak eta lehentasunak berraztertzea.\nLehenengoa.- Espedienteak izapidetzen.\nBigarrena.- Katalogoari egokitzea.\nHirugarrena.- Establezimenduak egokitzea.\nLaugarrena.- Udal titulartasuneko establezimenduak.\nBosgarrena.- Onartzeko baldintza bereziak.\nSeigarrena.- Onartze zerbitzuko langileak\nZazpigarrena.- Zigorren erregistroa funtzionamenduan jartzea.\nI- Ikuskizun, aisialdi jarduera eta establezimendu publikoen katalogoa.\nII – Osasun hornidurak.\nIII – Ikuskapenean helburuak eta lehentasunak.\nIV – Establezimenduaren idazkuna edo plaka.\nIPAJLk Euskal Autonomia Erkidegoko lurraldean egiten diren jendaurreko ikuskizunak eta aisialdi-jarduerak arautzen ditu, bai eta horretarako erabiltzen diren establezimendu publikoek eta espazio irekiek bete beharreko baldintzak eta betekizunak ere.Legeak araubidezko garapenera bidaltzen du, besteak beste, honakoetarako: legeak berak eranskin bezala duen establezimendu, ikuskizun eta jardueren katalogoa aldatzeko; araubide bereziko establezimenduak definitzeko; onartze eskubidea erabil dadin baldintzak arautzeko; sarrerak saltzeko baldintzak; ordutegien araubidea; pertsona antolatzaileek adinen arabera sarrera kalifikatu eta mailakatzeko; adingabekoentzako saioen baldintzak; sarbideak kontrolatzen dituzten langileen gaitzea arautzeko; segurtasun zerbitzuak, zerbitzu higienikoak, osasunari buruzkoak, etab. beharrezkoak diren ustezkoak zehazteko; zigorren erregistroa arautzeko eta zigor arinak ez daitezen gauza borondatez hezten duten neurriak definitzeko.\nOnartzen denean 4/1995 Legea, azaroaren 10ekoa, eta lege berriaren kontra doazen araubidezko xedapenak indargabetuko dira.Indargabetutako legea zati batean arautegi desberdinekin garatu zen. Bereziki, orduak, zezenketa ikuskizunak, piroteknia artifizioekin ikuskizunak eta ikuskizun publikoak nahiz aisialdi jarduerak egiteko eska daitezkeen erantzukizun zibileko aseguruak arautu ziren.4/1995 Legea, berriz, beste alderdi batzuetan araudiekin ez zen osatu, beraz, 1982ko ikuskizunen zaintzari buruzko araudi orokorrak xedatutakoari erreparatu behar zitzaion.Ondorioz, IPAJL indarrean sartzen denean, aurrekoa garatzeko araubidezko xedapenek (4/1995 Legea) indarrean jarraituko dute lege berriaren kontra ez doazen bitartean eta, era berean, ikuskizunen zaintzari buruzko araudi orokor zaharraren zenbait manu aplikazio-indarraldi ordezkatzailean dirau.\nLege berriak Gobernua gaitzen du, zentzua argi dezan orokorrean araubidez garatzeko eta, batzuetan, berariaz osatzeko araubidezko garapenera bidaltzen du.Erregulatzeko eta ez-erregulatzeko hautabidezko konponbide desberdinak balioetsi arren, arloari buruz arautegia ez zezan gara, azkenean, argi gelditu zen legearen hainbat alderdi araubidez zehaztu behar dela.\nDena den, sektoreko zenbait araudi edo berezi, aurreko legea garatzenaren ondorioz sortutakoak, oso-osorik berriz formulatzea ez da beharrezkotzat jotzen, hala nola, zezenketa edo piroteknia ikuskizunei buruzko araudiak. Izan ere, beren funtsa izaten jarrai dezakete, aldaketa handirik gabe eta araudi orokor berrien aplikazio ordezkatzailea mantenduko dute. Antzeko zerbait gerta liteke erreklamazio orriak edo nahitaezko aseguruak arautzen dituztenekin.\nHori guztia kontuan hartuta, positiboki balioztatzen dugu kontsultatzen ari zaigun araudiaren proiektua, hain zuzen ere, orain arte arautuak ez zeuden alderdiak eta eztabaida sortzen ari direnak arautzen baititu.\nAurrekoari eutsiz, beste alderdi batzuen artean, positibotzat jotzen dugu legezko aginduarekin bat jarduera eta establezimenduen katalogoa aldatzea, kontzeptu edo nomenklatura tradizionala saihesten baitu. Nolanahi ere, hori orain eta etorkizunean ez da oso erabilgarria eta berriari esker, sailkapenak erabilera anitz eta malguak ditu.\nAtsegin handiz ikusi dugu araubide bereziko establezimenduen definizioa eta horien baldintzak kontuan hartu izana, baita egiten diren tokietan sendotasunaren, egitura segurtasunaren eta higienearen baldintzak zehaztea ere. Gauza bera gertatzen da honakoekin: ikuskizun eta aisialdi jardueratan egon eta onartzeko baldintzak eta ekitaldiak garatzen diren bitartean bake bizikidetasun eta erosotasunari buruzkoak. Azkenekoaren harira, profesionalek eskainitako onartze-kontrol, segurtasun eta moldatzeari buruzko zerbitzuak ezartzen dira, ezaugarri eta edukieraren arabera ekitaldi zehatzetarako.\nHalaber, positiboa da zigorren erregistroa sortzea, behin eta berriz errepikatzen al diren antzemateko, eta neurriak berriz heztearen ingurukoak izatea. Nolanahi ere, ikusle eta erabiltzaile zigortuek borondatez onar ditzakete zigor arinak betetzearen ordez.\nDena den, zenbait alderdi aipatu nahi ditugu aurrez ikustea komenigarria litzatekeelakoan, eginez gero dekretua hobetuko bailitzateke.\nEgingo diren tokien baldintzei buruz eta, bereziki, baldintza akustikoei dagokienez\nAurrekoetan aipatutako alderdi bat azpimarratu nahi dugu. Espazio irekietan edo bide publikoetan garatzen diren ikuskizun eta jardueren kasuan, askotan kutsadura akustikoa sortzen da eta bizikidetasuna kaltetzen du.\nHorregatik, gure iritziz funtsezkoa da jarduera horiek kontrolatzea eta nahasitako biztanleei informazio eta komunikazio prozesuak bermatzea.\nEstablezimendu multzo desberdinetan finkatutako ordutegiei dagokienez, baita proposatutako testuan ageri diren zerbitzu zehatzen funtzioei (arropazaindegia, onartzea, segurtasuna…) buruz ere, esan beharra dago halako edozein jardueratan funtzioak betetzen dituzten pertsonen lan baldintzak egon daitekeen araudi bereziarekin bat etorriko direla. Halaber, negoziazio kolektiboan zehaztutakoari erreparatuko zaio. Azken finean, une oro langileen lan eskubideak bermatuko dira.\nSarbideak kontrolatzeko langileei buruz\nAtsegin handiz ikusi dugu beren jarduera arautzen dela eta profesionalizazioz hornitzen zaiela (63. artikulua. Onartze zerbitzuko langileak gaitzea), batzuetan beren jardueren ondorioz erabiltzaileei eragin dizkieten kalteengatik langile horiek eztabaidatuak izan baitira.\nProposatutako legezko testuak proba teoriko-praktikoa gainditzera behartzen die, baina ez du edukia zehazten eta garapen agindura bidaltzen du. Batzorde honen iritziz, aginduak gaien zerrenda edo edukia zabaltzearen zain, dekretuan V. eranskinak agertu beharko luke prestakuntzaren gutxieneko edukiarekin. Edukia honakoa izan daiteke:\nEduki teorikoa: oinarrizko eskubideak, onartze eskubidea, establezimenduetan segurtasun neurriak, ixte ordutegia eta adingabeen lege araubidea…\nEduki praktikoa: lehen sorospeneko oinarrizko kontzeptuak, arrisku egoeratan jarraitu beharreko protokoloa, autokontrolerako funtsezko teknikak eta muturreko egoeratan defentsa pertsonala…\nII. kapitulua.Egite tokietako baldintzak\n8. artikulua. Sute eta bestelako arriskuen arloan segurtasuna\nBigarren atala gehitzea proposatzen dugu hitzez hitz hurrengoa adierazteko:\n2.- Nolanahi ere, establezimendu edo barrutiko planoen ale bat segurtasun arduradunaren esku egongo da, larrialdiaren kasuan segurtasun publikoaren zerbitzuei entregatzeko.\nAurrekoaren harira, gure ustez desiragarria da sutearengatik larrialdiaren kasuan suhiltzaileek eta larrialdiko taldeak instalazioei buruzko planoa izatea.\n12. artikulua. Suteen kontra babesteko ekipoak eta sistemak\nHonakoa aipatzen da:\n“Beste arau batzuek xedatutakoaz gain, suteen kontra babesteko ekipo eta sistemei buruz gutxienez hurrengo neurriak izango dituzte eta suteen kontrako eskuzko babes ekipo eta sistema guztiak ikusgai eta irisgarriak geldituko dira eta beren funtzionamendu egoera ezin hobea izango da”.\nParagrafoa idatzia dagoen moduan (“honako neurriak” aipatzean), itxuraz, aurrez ikusten ez diren neurriak nahi gabe ahazten dira, beraz, idazkera berraztertzea gomendatzen dugu\n26. artikulua.- Aldagelak\n1. puntuak ondorengoa jasotzen du:\n“1.- Kirol jardueretara bideratutako establezimendu berriak, dekretu hau indarrean sartzen denetik aurrera eraiki eta instalatzen badira edo aurrekoak izanik egitura berrikuntza osoa egiten badute, aldagelak arau honen erregelekin bat izango dituzte”.\nParagrafoa idatzia dagoen bezala, ahazten diren erregelak daudela ondoriozta daiteke, beraz, idazkera berraztertzea gomendatzen dugu.\nIII. kapitulua.Informazioa eta publizitatea\n34. artikulua. Nahitaez ixteko denboraldia eta mugak\n2. puntuak ondorengoa jasotzen du:\n“2.- 3. eta 4. multzoetan dauden lokal edo jardueren kasuan, ixte edo jardueraren amaitze ordutegiaren (egiaz egina edo ez) eta irekitze edo hasiera ordutegiaren artean gutxienez sei ordu pasako dira”.\nGehiegizkoa eta justifikazio nahikorik gabekoa iruditzen zaigu ostalaritza lokalaren ixte eta irekitzearen artean sei ordu eskatzea. Gure iritziz gizartearen eske berriekiko egokiagoa da etenaldi murritzagoa zehaztea: 3 ordu.\n40. artikulua. Edukia\n4. puntuari buruz:\nGure ustez sarrerak izan behar duen gutxieneko edukia gehiegizkoa izan daiteke d) (gutxi gorabehera amaiera ordu eta ateak irekitzeko ordua) f), i) eta j) atalei dagokienez.\nb) atalean, ordea, sozietatearen egoitza sartu behar delakoan gaude, bidezkoa bada, erreklamatu ahal izateko toki fisikoa izan dadin.\n4.b) Pertsona antolatzailea eta sozietatearen egoitza identifikatzea.\n42. artikulua. Salmenta\n5. puntuan ondokoa adierazi da:\n“5.- Pertsona antolatzaileak jendeari zuzenean salduk dio, zuzenean pertsona antolatzailearen bidez edo hirugarrenen bitartez, gainordainik gabe zuzeneko salmentaz edo komisioaren araberako salmenta baimenduaz, gutxienez, sarrera mota bakoitzaren ehuneko hirurogeita hamar. Gutxieneko ehunekoa ez da eskatuko ikuskizun publikoen edo aisialdi jardueren estreinaldietan edo ongitzako emanaldiak direnean”.\nGure iritziz paragrafo honek nahastea sortzen du. Interneten bidez saltzeko aukera nola interpreta daitekeen zalantzak dakarkigu.\n43. artikulua. Salmenta kanalak\n2. puntuan ondokoa adierazi da:\n“2.- Salmenta kanalak erabat irisgarriak izango dira eta interneti gordetako plazak erosteko aukera egongo da. Dena den, behar bezala identifikatu ostean, desgaitasuna duten pertsonentzat izango direla zehaztuko da”.\nPuntua idatzi den moduan, lehenengo esaldia osatugabea da eta ez da ulertzen.\n45. artikulua. Salmenta telematikoa\n“2.- Programa informatikoak erabiliz ezin daitezke sarrerak erosi, erosketa prozesua komunikazio elektronikoaren sare edo zerbitzua erabiliz gauza daitekeenean eta eskaintza erosle bakarrak eros dezakeen sarrera kopuruaren mugatze-baldintzen araberakoa denean. Helburua jendeari zuzeneko salmenta segurtatzea da”.\nEz dugu puntu hau ulertzen eta gure buruari galdetzen diogu ezin al daitekeen pertsonako sarrera kopurua mugatu telematikoki erosten direnean.\n48. artikulua. Abonuak\nKontsulta organo honen ustez, agian, komenigarria litzateke “abonua” zer den definitzea.\n49. artikulua. Bertan behera utzi eta dirua itzultzea\n5. atala gehitzea proposatzen dugu hitzez hitz hurrengoa adierazteko:\n5. Zenbatekoa bertan behera utzi, atzeratu edo aldatzen dela iragartzen denetik 5 egunetik beherako epean itzuliko da.\nAurrekoari eutsiz, egokia dirudi pertsona kontsumitzaileen eta erabiltzaileen eskubideak berma daitezen, gehieneko epea, denboran gehiegi luzatzen ez dena, zehaztea dirua itzultzeko\nVII. kapitulua.Egokitzapen eta segurtasun baldintzak\n65. artikulua. Gaikuntza ezeztatzea\n“2.- Ezeztatuz gero, baimen profesionala kenduko da eta ikuskizunen arloan Eusko Jaurlaritzako zuzendaritza eskudunaren aurrean aurkeztuko da jakinarazten zaionetik hamar lanegun baliodunen epean”.\nGure iritziz, esaldi horrek idazkera korapilatsua du; baimena Eusko Jaurlaritzako zuzendaritzan entregatu behar dela uler daiteke. Izan ere, Espainiako Errege Akademiaren arabera, “el cual” aurretik preposizioa jarri gabe bakarrik azalpen esaldiak egin daitezke eta goikoa zehazteko da. Horregatik, gaztelaniaz “el cual” ordez “que” erabiltzea proposatzen dugu (ikusi azalpena irizpenaren amaieran).\n66. artikulua. Betebeharra\nArtikulu honetan establezimendu, ikuskizun edo aisialdi jarduera motak arautzen dira, segurtasun zaindarien zerbitzua izan behar badute.\nDena den, segurtasun zaintzaren zerbitzuak izan behar duen gutxieneko hornidura ez da aipatzen. Gure ustez, establezimendu, ikuskizun edo jarduera motaren arabera gutxieneko hornidurak zehazteko irizpidea definitzea desiragarria litzateke.\n84. artikulua. Bermeak\nb) atalak hurrengoa dio:\n“b) Istripuen arriskuen eta hirugarrenekiko erantzukizun zibilaren aurrean boluntario partaideak aseguratzea boluntarioen erakundearekin hitzartu den baldintzetan edo boluntarioen programan finkatzen den baldintzetan. Zereginetan aritzean istripu arriskuaren aurrean gutxieneko estaldura 100.000 eurokoa da”.\nBoluntarioentzat gutxieneko estalduraren 100.000 euroko zenbatekoak zer irizpideri erantzuten dion ez dugu ezagutzen.\nSeigarren xedapen iragankorra\nHorrek honakoa xedatzen du: “Dekretu hau indarrean sartzen denean sarbidea onartzeko zerbitzuaren berezko langileen jardueran diharduten langileek horretan jarrai dezakete eta gaitze baldintza ez zaie eskatuko dekretu hau indarrean sartzen den datatik bi urte igaro arte”.\nEstablezimendu batzuetan alarma egoerak sortu direnez, bi urteko epea gehiegizkoa iruditzen zaigu. Horregatik, lanerako eskubidea eta profesionalizazioa bateratzeko, epea urtebetera jaitsi behar delakoan gaude.\nBestetik, 63.2. artikuluan xedatutakoaren arabera, Eusko Jaurlaritzako zuzendaritza eskudunak ebazpenez probak egiteko moduluak arautuko ditu (…), hortaz, “dekretu hau indarrean sartzen denetik” ordezkatzea gomendatzen da eta “onartze zerbitzuko langileak gaitzeko deialditik” ipintzea.\nV. eranskina gehitu beharko litzateke “onartze zerbitzuko langileak gaitzea” 63. artikuluan xedatu ondoren, proba teoriko-praktikoan gainditu behar den prestakuntzaren gutxieneko edukiarekin.\nGogoeta orokorretan aipatu dugun bezala, edukia honakoa izan daiteke:\nEuskadiko EGABren ustez ikuskizun publiko eta garapen jarduerei buruzko legearen garapen araudia onartzeko dekretu proiektua izapidetzea egokia da, kontsulta-organo honek egin dituen gogoetekin.\nBilbon, 2018ko uztailaren 5ean\n15. artikulua.- Eragin akustikoari buruzko azterlana.\n1. puntuan ondokoa adierazi da:\n“1.- Kutsadura akustikoaren aurkako babes araudiak edo tokiko ordenantzek hala eskatzen dutenean, gaitze tituluaren eskabideari edo aldez aurretiko komunikazioari laguntzen dion dokumentazioarekin batera, establezimenduaren edo programatutako ikuskizun publikoaren eragin akustikoari buruzko azterlana aurkeztuko da”.\nEsaldi hau ez da ulertzen, “tokiko ordenantzak” terminoaren ondoren koma bat jartzen ez bada.\n27. artikulua.- Aldagelak.\n“1.- Kiroletarako ez diren ikuskizun publikoetarako establezimendu berriek artistek, antzezleek edo jasotzaileek parte hartzen badute eta dekretua indarrean sartu ondoren eraiki edo instalatu badira. Edo horren aurrekoek, egitura berrikuntza integralak egiten badituzte, aldagelak izango dituzte hurrengo baldintzetan”.\n“Badira” ondoren koma dagokio.\n39. artikulua.- Sarrerak eta abonuak.\n“1.- Ikuskizun publiko edo aisialdi jardueran sartzea eta bertan egotea baliozko titulua (sarrera, abonua, gonbidapena, pasea edo ikuskizun publiko edo aisialdi jardueran edukitzailearen sarbidea eta egonaldia baimentzen duen bestelako dokumentua) edukitzearen araberakoa izan daiteke eta pertsona edukitzaileei onartuko zaizkie ikusle naiz erabiltzaile bezala dituzten eskubideak eta betebeharrak, 10/2015 Legeak, abenduaren 23koak, ikuskizun publikoei eta aisialdi jarduerei buruzkoak, xedatutakoaren arabera”.\nEsaldi honetan bi akats daude: batetik, zenbakiaren bateratasunik eza eta, bestetik, esaldiaren esanahia desitxuratzen duen hitza sartzea.\nAzaltzen den modura, Espainiako Errege Akademiaren arabera, “el cual” aurretik preposizioa jarri gabe bakarrik azalpen esaldiak egin daitezke eta goikoa zehazteko da.\nIkusi ondorengo azalpena.\n“El cual” izenordain erlatiboa da eta bere erabilera “que” terminoarekin txandakatzen du. Bata eta bestea, berriz, ez dira trukagarriak. “El cual” erabilera testuinguru mugatuagoak ditu, “que” terminoarekin alderatuz gero.\nAurrerantzean izenordaina aipatzeko el cual erabiliko dut laburtzeko, baina egiaz bost forma har ditzake: el cual, la cual, lo cual, los cuales eta las cuales.\nIzenordain hau betiere erlatibozko mendeko esaldiaren hasieran agertzen da. Erabilera aukerak esaldiaren izaeraren araberakoak dira. Dakigun bezala, erlatibozko bi esaldi mota daude:\na) Zehazten duten erlatibozko esaldiak\nb) Azaltzen duten erlatibozko esaldiak\nLehenengoekin bakarrik el cual erabil dezakegu, aurrean preposizioa badu. Hau da, honako esaldia zuzena da:\n(1) Este es el libro sobre el cual hemos hablado en clase.\nEl cual izenordainak hemen ezin hobeki ordezka diezaioke que terminoari:\n(2) Este es el libro sobre el cual hemos hablado en clase.\nBeste esaldi hau, ordea, ez da zuzena, preposiziorik ez baitago:\n(3) Valle-Inclán es un escritor se caracteriza por su prosa rica y refinada.\nAukera bakarra que da:\n(4) Valle-Inclán es un escritor que se caracteriza por su prosa rica y refinada.\n(3) puntuaren antzeko erabilera okerrak ohikoak dira idatzizko hizkuntza erabiltzean seguru sentitzen ez diren pertsonek idatzitako testuetan. El cual que bere hautabidea baino luzeagoa denez, garrantzitsuagoa iruditzen zaie eta, beraz, euren ustez idatzizko mintzairan aproposagoa da. Beraientzat tamaina garrantzitsua da.\nBigarren aukera azalpenari buruzko erlatibozko esaldietan erabiltzea da. Hemen ez dago mugarik. Lasai erabil dezakegu el cual. Hurrengo bi adibideak zuzenak dira:\n(5) Me estuvo explicando todas sus aventuras, las cuales me eran perfectamente indiferentes.\n(6) Tus gustos, sobre los cuales prefiero no discutir, resultan bastante sorprendentes.


Arrasate Rugby Taldea | Arrasate Errugbi Taldeko jokalari ohiei deia egiten zaie zapatuko herri bazkarian parte hartzeko\nArrasate Errugbi Taldeko jokalari ohiei deia egiten zaie zapatuko herri bazkarian parte hartzeko\nBihar, osteguna, Arrasate Errugbi Taldeko XX. Garagardo Azoka jarriko da martxan. Aurten ekimenak 20 urte betetzen ditu, hori dela-eta, berritasunik azpimarragarriena zapatu eguerdian Herriko plazako karpan ospatuko den herri bazkaria izango da. Bertan edozeinek hartu ahal izango du parte, dena den, klub zuri-moretik dei berezia egiten diete Arrasate Errugbi Taldeko jokalari izandako guztiei. “Polita litzateke bertan belaunaldi ezberdinak biltzea, aspaldiko garaiak gogora ekartzeko”, dio Herensugeetako –beteranoen taldea- kide eta klubeko ikur Patxi Gorosabelek.\nGogoratu beharra dago herri bazkarian parte hartzeko tiketak salgai daudela herriko hainbat tabernetan 20 euroren truke: Basati, Taupa, Itzala, Kajoi eta Okorotegin. Menua paregabea izango da: paella, oilaskoa, postrea eta, honen barne, mahaikide bakoitzak garagardo pitxar bana edateko aukera izango du. Musika eta giro ona ez dira faltako eta, Gorosabelek adierazi bezala, “ziur asko aspaldiko garaiak gogora ekarriz txantxarako tartea izango dela, baita une hunkigarriak bizi ere”.\nHerri bazkaria aurretik, baina, Herensugeek berdegunera egingo dute salto, lagunarteko zortzinako errugbi partidua jokatuko baitute Bera Berako beteranoen kontra Gesalibarreko San Juan de Dios ospitaleko belar naturaleko zelaian. Hitzordua goizeko 11:00etan izango da, bi taldeak ordu horretan elkartuko baitira berdegunean bertan. Norgehiagoka 11:30ean hasiko da eta, behin partidua amaituta eta dutxatik pasatu ostean –Mojategiko aldagelak nahi duenak erabili ahalko ditu-, bi taldeak eguerdiko 13:30ean Herriko plazan elkartuko dira hirugarren zatia egiteko.\nEsan bezala, gero guztiak mahaiaren inguruan bilduko dira karpan izango den herri bazkarian. “Arrasate Errugbi Taldeko jokalari ohi guztiei dei berezia egiten diegu, lehenengo Gesalibarrera, eta gero Herriko plazara gerturatzeko, ziur asko primerako eguna pasatuko dugula”, dio Herensugeetako kide David Jauregik.


Txostena: Nafarroako energia berriztagarrien boom berriaren aurrean | Sustrai Erakuntza Fundazioa\nXaloa Telebistak txotenaren laburpen bat egin du bideo honetan.\nSustrai Erakuntza fundazioak “Nafarroako energia berriztagarrien boom berria. Egoera, inpaktuak eta proposamen alternatiboak” txosten berria aurkezten du. Gure erkidegoan energia berriztagarrien proiektu berri eta handi ugari bultzatzeko atzean dauden arrazoiak ezagutarazteko sortu dugu txostena. Proiektu berriek lehendik daudenek sortzen dituzten inpaktuak areagotuko dituzte, eta egiten dugun energia-kontsumo neurrigabearen aurreko erantzun gisa aurkezten dira.\n← Ayerdiri erantzuna: berriztagarriek berez ez dute tenperatura murriztuko Gure txosten nagusi guztiak aldizkari-formatuan eskuratu →


Santiagoko Deabruak elkarteko antzezleek dardarka jarriko dituzte Ficobako bisitariak – Irunero\nArgazkia: Dark Red Team\nSantiagoko Deabruak elkarteko kideek Beldur Pasabidea antolatu dute azaroaren 2rako. Ibilbide belgurgarrienaren 16. edizioa izango da aurtengoa eta Ficoba erakustazokako lehen pabilioia dekoratu beldurgarrienarekin apainduko dute, beste urte batez izuaren hitzordua erakustazokara hurbiltzen diren bisitarientzat oharkabean pasa ez dadin. Sarrerak 3 euroren truke Amaia Kultur Zentroan salgai egongo dira urriaren 29, 30 eta 31ean arratsaldeko 17:30etatik 19:30etara. Hortaz gain, sarrerak soberan egonez gero, saldu gabe gelditzen diren sarrerak Ficoban salgai jarriko dira emanaldiaren egunean 17:45etatik aurrera.\nAzaroaren 2ko arratsaldeko 18:00etatik gaueko 21:30etara Ficobako instalakuntzek itsurarik beldurgarriena hartuko dute, izan ere, Santiagoko Deabruak elkarteko kideek Beldur Pasabidea antolatu dute eta. Azken urteetan egin bezala, izuaren ibilbideari zentzua emateko monografiko bat egitea erabaki dute aurten ere eta hautatutako gaia prisondegi psikiatrikoa izan da. Jose Mari Clemente Santiagoko Deabruak elkarteko presidenteak azaldu duenez, Beldur Pasabideko gaia elkarteko kideekin egiten diren bileren bitartez hautatzen da. “Taldekideek gai proposamen ezberdinak egiten dituzte eta guztien artean bideragarriena iruditzen zaigun gaia hautatzen dugu”, gaineratu du elkarteko presidenteak.\nBisitariak prisondegi psikiatrikoan murgiltzeko 32 aktorek haien antzezle gaitasun onenak erakutsiko dituzte. Aktoreak ibilbidea osatuko duten gune ezberdinetan zehar sakabanaturik egongo dira. Jose Mari Clementek adierazi duenez, “Beldur Pasabidea prestatzeko ez dugu entsegurik egiten”. Bileren bitartez prestatzen ikuskizuna, ardatz izango den gaia erabaki ostean, aktoreak gune ezberdinetan sakabanatu eta espazio bakoitzeko aktoreak arduratzen dira estantzia apaindu eta mozorroak lortzeaz. Aktoreez gain, makilatzaile, muntaketa arduradun eta bestelako kolaboratzaile askoren laguntza ezinbestekoa da urte batetik bestera ikuskizuna errepikatu ahal izateko eta, horregatik, elkartetik antzezlanean laguntzen duten pertsona eta elkarte guztien kolaborazioa eskertzen dute Santiagoko Deabruak elkartetik.\n“Beldurra emateaz gainera, gure asmo nagusia jendeak disfrutatzea da”\nArgazkia; Dark Red Team\nBeldur Pasabidearen edizio bakoitzean 1.500 eta 2.000 pertsona ausartzen dira izuaren ibilbidearen ateak zeharkatzera. Elkarteko presidenteak azaldu du urte batetik bestera bisitari kopurua aldatu ohi dela, nahiz eta urtero emanaldia data berdinen inguruan antolatu. Jose Mari Clementeren hitzetan, “beldurra emateaz gainera, gure asmo nagusia jendeak disfrutatzea da”. Horrela, aurreko hilabeteetako bilera egunetan eta muntaketa egunera zehar egindako lan gogorra saritzeko aukera dute elkarteko kideek, izu eta dibertsioz beteriko arratsalde baten bitartez.\nZentzu horretan, elkartetik ez dute inolako mugarik ipintzen pasabidera sartzeko gutxieneko adinari dagokionez, presidenteak azldu duenez adin berdina izan arren, ume bakoitzak izua modu desberdinean kudeatzen du. Hala ere, emanaldian zehar ematen diren sustoek bihotzeko gaixotasunak dauzkaten edo aurdun dauden emakumeetan izan ditzaketen ondorioak ohartarazten dituzten kartelak ipintzen dituzte ibilbidearen sarreran\nFicoban egitearen abantailak\nJose Mari Clementek adierazi duenez, “Ficobako instalakuntzek kanpoaldeko eguraldiak ematen ez digun segurtasuna eskaintzen digute”. Izan ere, lehen urteetan zehar Beldu Pasabidea Dunboako bidegorriaren inguruan antolatzen zen eta zenbait urtetan emanaldia eta egindako lan guztia bertan behera gelditu zen egueraldi txarraren ondorioz. Ficoban, antzezlanaren garapen egokia zihurtatzeaz gainera, bisitarien sentsazioa klaustrofobikoagoa da, izua zabalpena lagunduz.\n“Ficobako instalakuntzek kanpoaldeko eguraldiak\nematen ez digun segurtasuna eskaintzen digute”\nKide berrientzako aukera\n2019 urteko Beldur Pasabidea aurrera eramateko xehetasun guztiak loturik daude, baina, datozen urteko emanaldian parte hartzeko interesa dutenentzak ateak zabalik dauzkate elkartean. Jose Mari Clemente Santiagoko Deabruak elkarteko presidenteak adierazi duenez, data iritsi baino bi hilabete lehenago hasten dira Beldur Pasabidea antolatzen. Hortaz, norbaitek antzelanera batzeko asmorik izango balu, iraileko hilabetearen inguruan elkarteko arduradunekin harremanetan jarri beharko litzateke.\nPosted in ElkarrizketaTagged Beldur Pasabidea, Dark Red Team, ficoba, irun, irunero, Santiagoko Deabruak


Haurrak txertatu? Zenbait datu zientifiko Izortze Santinen eskutik erabakia errazteko | Osasuna | GAIAK\n2021 ABEN. 07 - 16:20h\nHaurren txertaketak sortu dituen kezkak eta zalantzak argitu nahian, Izortze Santin EHUko biologia eta biokimika molekularreko ikerlariak zenbait datu zientifiko eman ditu Twitter bidez, erabakia erraztu ahal izateko.\nHaur bat covid-19aren kontrako txertoaren lehen dosia jasotzen, Vienan. (Joe KLAMAR/AFP)\nLakuak astearte honetan iragarri du 5-11 urte arteko haurrak covid-19aren kontra txertatzen hasiko dela datorren abenduaren 15ean, Estatuko Osasun Publikoaren batzordeak argi berdea eman ondoren. Haurren txertaketak sortu dituen kezkak eta zalantzak argitu nahian, Izortze Santin EHUko biologia eta biokimika molekularreko ikerlariak zenbait datu zientifiko eman ditu Twitter bidez.\nAzaldu duenez, 5-11 urte haurrengan egindako Pfizer txertoaren entsegu klinikoan 2.268 haurretan (1.517k jaso zuten txertoa eta 751k plazeboa) inork ez zuen pairatu albo ondorio larririk, ezta AEBetan ere, non bost milioi haurrek baino gehiagok jaso duten covid-19aren aurkako txertoa.\nEntsegu klinikoan, soilik ohiko albo ondorio arinak pairatu zituzten aipatu adin tarteko umeek: sukarra, mina ziztadaren lekuan, nekea eta buruko nahiz giharretako mina.\nBatez ere 16 urtetik gorako nerabeengan atzeman diren miokarditis eta perikarditis kasu arraroak ez dira eman 5-11 urte bitarteko haurrengan.\nBestalde, haurrei ere bi dositan banatuta ematen zaie pauta osoa, beraien kasuan, 10ug-takoa dosi bakoitzean, hau da, helduek jasotzen dutenaren herena. Eta covid-19aren aurkako eraginkortasuna %90,7koa da, Santinek Gaixotasunak Prebenitzeko eta Kontrolatzeko Europako Zentroren (ECDC) txostena aipatuz argitu duenez.\n⏩ #Pzifer txertoaren entsegu klinikoa umeetan:\n▪Partehartzaileak: 2268 ume 5-11 urte bitartekoak: 1517 txertoa + 751 plazebo.\n▪Txertoaren 2 dosi (10ug-takoa bakoitzak; helduei ematen zaigunaren 1/3) 21 egunetako tartearekin.\n— Izortze (@Izorbaraka) December 6, 2021\nUmeak txertatzeari esker, populazio osoan ematen den covid-19aren transmisioa gutxituko litzateke; estimazioen arabera, birusaren Rt-a %11 jaitsiko litzateke, Santinek azpimarratu duenez.\n⏩ Umeen txertaketaren inpaktua pandemiaren bilakaeran:\n▪Modelizazio-datuen arabera, umeen txertaketak populazio osoan ematen den transmisioa gutxiatuko luke.\n▪Estimazioa: birusaren Rt-a %11a jeitsi.\n▪Inpaktua zenbait neurri ez farmakologikoek eragiten dutenaren antzekoa. pic.twitter.com/EzSoqfB5l9\nCovid-19aren eragina haurrengan\nOso ezohikoa da haurrek covid-19aren ondorioz gaixotasun larriak garatzea. Birusarengatik hiltzeko probabilitatea %0,003koa da, ZIUn ingresatzekoa %0,06koa eta ospitaleratua izateko arriskua %0,61.\nBaina, kasu: arrisku faktoreak zituzten umeetan ospitaleratua izateko arriskua 12 bider handiagoa da (%7,32) eta ZIUn ingresatzekoa 19 aldiz handiagoa (%1,14).\n⏩ Zeintzuk dira arrisku faktore horiek?\n1⃣ Prozesu onkologikoak\n2⃣ Arnas aparatuko gaixotasunak, asma kasu\n4⃣ Bihotz gaixotasunak\n5⃣ Gaixotasun neurologikoak\n‼Arrisku faktoreek orohar ospitalizatua izateko arriskua x12 eta ZIU-an bukatzekoa x19 handitzen dute.\nCovid-19aren ondorioz sindrome inflamatorio multisistemikoa garatu dezakete haurrek. Gaixotasun larria izan daiteke garaiz ez bada tratatzen eta, normalean, ZIUn ingresatzea eskatzen du, Izortze Santinek jaso duenez. Halere, kasu honetan ere gaixotasun hau garatzeko arriskua oso txikia da: AEBetako ikerketa baten arabera, 10.000 haurretan hiru (%0,03) gaixotu daitezke.\nBestalde, koronabirusa izan duten umeen %4k epe luzeko sintomak izan ditzakete, hau da, gaixotasuna igarota lau astera ere nekea, kontzentrazio falta edo arnasteko arazoak izan ditzakete. Luzerako sintoma hauek sei hilabete baino gehiagoz ere luzatu daitezke.\n⏩ Epe luzeko #COVID19 umeetan:\n▪Zer da? Gaixotasuna pasa eta >4 aste sintomekin jarraitzea (nekea, buruko/giharretako mina, kontzentrazio falta, arnasteko arazoak...)\n▪Hilabeteak iraun ditzake (>6 hilabete)\n▪#COVID19 izan duten umeen %4 inguruk pairatzen du.\nPandemiak bestelako eraginak ere baditu umeengan. EHUko ikerlariak gogora ekarri duenez, «eguneroko interakzio sozialen eta hezkuntza aktibitateen etenaldiak antsietatea eta atsekabea eragin die», eta «berrogeialdiek eragina dute umeen hezkuntzan, bereziki pandemia aurretik ikasketekin arazoak zituzten umeetan».


2019ko uztailaren 23a, asteartea | Ordua Euskal Herrian 22:14:39\n2014ko azaroaren 05a\n"Ez litzateke hain zaila izan behar haurrek euskaraz ikastea Ziburun". (Arg: Kazeta.eus)\nNola zaudete egunotan?\nAstelehenean hasi zen ikastola berriro oporren ondoren eta dagoeneko ez zegoen argindarrik. Joan den astean kendu zuten, baina pentsatzen genuen beharbada astelehenean berriro jarriko zutela. Larunbatean elektrizitate sorgailu bat prestatu genuen, eta astelehen eguerdian etorri zen pertsona bat hori martxan jartzera. Ez da denbora askorik egon martxan, atzo arratsean haurrak siestan zirelako eta nahiko harrabots egiten du aparatuak. Martxan jarri eta berriro itzali behar izan zuten. Asteartean goizetik izan dugu piztuta.\nOrdenagailua izorratu zaigu, pentsatzen dut elektrizitate sorgailuaren ondorioz dela. Kea atera zaio. Eta argiak dardarka aritzen dira, baina ondo hala ere.\nZein da gurasoen jarrera?\nHaserre eta nazkatuta daude, baina borrokarako prest. Elkartasuna bada eta gogotsu daude auzapezaren erasoei aurre egiteko. Baina nazkatuta daude, ez litzatekeelako hain zaila izan behar haurrek euskaraz ikastea Ziburun. Baina badirudi hala dela, frantsesez ikastea errazagoa da. Astelehenean sartu dira eskola publikokoak eraikin berri-berrietan, inaugurazioa zuten, eta gu ondoan geunden elektrizitaterik gabe, leku txiki-txiki batean. Lotsagarria da. Tokirik ez balego, beno… baina bada. Eskola publikokoek libratu duten Sokoa auzoko lekua guretzat egokia litzateke, baina auzapezak ez gaitu onartu nahi.\nNoiz arte da jasangarria egoera hau?\nEz dakit. Aste hau nola doan ikusiko dugu, eta larunbatean manifestazioa dugu. Honi esker zerbait desblokeatuko denarena esperantza dut, nahiz eta ez dudan uste auzapezari eragingo dionik edo zerbait aldatuko denik bere jarreran. Baina agian bere inguruko jendeak edo alderdikoek errango diote jarreraz aldatzeko. Astez aste joango gara, ikusita zenbat gertakari badiren astero, goazen aste honetan irautera eta hurrengoan ikusiko da.\nAzaroaren 8an ze mezu igorriko diezue auzapezari?\nEz garela bakarrik hamar familia, baizik eta gure gibelean dagoela Euskal Herri guztia, euskaldun anitz. Ez da bakarrik Ziburuko ikastolaren aurkako eraso bat, baizik eta Euskal Herriaren aurkako eraso bat. Jende anitz sentsibilizatua da gai honekin eta, beraz, espero dut presio hori sentitzea eta amore ematea, nahiz eta harrokeria asko baduen.\nHaurrek nola bizi dute egoera?\nHaurrak ez dira konturatzen, txikiak dira. 2-4 urte arteko haurrak dira. Konturatzen dira prentsa asko etortzen dela, elektrizitate sorgailuaren harrabotsa entzuten dute… baina beraiek ez dira sobera ohartzen, adiskideekin eta andereñoekin ondo pasatzen dute. Dena den, gure muga hor dago: haurrak kaltetuak izanen diren momentutik, beste borroka bide bat eramanen dugu. Hori ez genuke inolaz onartuko.\nAlternatibarik pentsatu al duzue une hori iritsiko balitz?\nEgia erran, ez. Astez aste ari gara gure estrategia lantzen. Pentsatzen genuen Sokoako aurrefabrikatuena aterabide bat izan ahal zela. Kontseilu orokorra ados zen, eragile guztiak ados zeuden… baina Herriko Etxeak ezezkoa eman du. Orduan nora jo ez dakigula gaude, baina dauden aukera errealen alde borrokan jarraituko dugu.\nNegoziaketa baikorren bat emango denaren itxaropenik bai?\nEsperantza badugu, bestela oso zaila izango litzateke. Guk argi dugu ikastola bat izan behar dela Ziburun. Hiru haurrekin hasi ginen, orain 13 dira eta heldu den urtean 20 seguru, beraz zerbait atzeman behar dugu. Gainera, Euskal Herri osotik sustengatzen eta babesten gaituzten guztiengatik behar dugu aurrera segitu. Beti erraten dut iruditzen zaidala amerikarren filma batean nagoela, eta hor beti txintxoek irabazten dute. Beraz, irabazi behar dugu.\nKanal hauetan artxibatua: Ziburuko ikastolaren borroka | Euskara Ipar EHn | Ziburu


Gorabeherak Udalaren zuntz optikoko sarean\nErmuko Udalaren zuntz optikoko sare neutroak matxura eta arazo ezberdinak izan ditu pasatu den asteburuan zehar, eta udalerri osoan izan dute eragina. Arratoiek eragin dituzte arazo horiek, zuntz optikoko kableei kosk egin eta zerbitzua eten baitute.\nLehenengo intzidentzia larunbatean gertatu zen, maiatzaren 26an, 12:15 aldea. Sare nagusia eta etxebizitzak lotzen dituen konexioen armairu edo nodoetako bat, 9 zenbakiduna, oso-osorik zerbitzurik gabe gelditu zen eta Gipuzkoa Etorbideko etxebizitza bikoitiak konexiorik gabe utzi zituen, 6tik 54ra arte, biak barne, Gizarte Zentroaren inguruan.\nHainbat ordutan lanean aritu ostean, arazoaren jatorria identifikatzea lortu zen, eta larunbatetik iganderako gauean, 03:30ak inguruan, intzidentzia konpondu ahal izan zuten teknikariek.\nDena dela, igandean, maiatzak 27, 18:30ean, beste arazo bat detektatu zen, eta herri osoan izan zuen eragina (industrialdeak barne), Udalaren zuntz optikoko sarea erabiltzen duten lau operadoreei egin baitzion kalte: Esanline, Sarenet, Nubip eta Adamo zerbitzurik gabe gelditu ziren. Guztira, 1.300 erabiltzaile inguru gelditu ziren konexiorik gabe. Era berean, Vodafonek alokairuan hartzen du Udalaren zuntz optikoaren zati bat; beraz, Ermuko erabiltzaileez gain, Eibarkoek eta Elgoibarkoek ere zerbitzuaren etena pairatu zuten.\nAstelehen goizaldeko 04:00etan konpondu ahal izan da aberia, eta arazoa Zearkalen topatu da, larunbateko intzidentziaren kasuan bezalaxe. Bietan, arratoien hozkadak izan dira arazoa, horiek eragin baitute zerbitzua etetea eta datuen, telebisten eta telefonoen lineak konexiorik gabe gelditzea.\nHori horrela, astelehen goizean zehar arratoien aurkako neurriak zorroztu dira Zearkalen, berriro mota horretako arazoak gertatu ez daitezen.


Artikulu hau propietate optikoari buruzkoa da; beste esanahietarako, ikus «Gardentasun (argipena)». Gardentasuna objektu edo material batek argia iragaten uztearen propietate optikoa da. Objektu edo materialaren berezko ezaugarrien eta argiaren uhin-luzeraren araberakoa da; adibidez beira gardena argi ikusgarriari buruz, ikusi egiten delako beiraz gaindi, baina beirak ez du uzten argi ultramorea.\nArtikulu hau propietate optikoari buruzkoa da; beste esanahietarako, ikus «Gardentasun (argipena)». Gardentasuna objektu edo material batek argia iragaten uztearen propietate optikoa da. Objektu edo materialaren berezko ezaugarrien eta argiaren uhin-luzeraren araberakoa da; adibidez beira gardena argi ikusgarriari buruz, ikusi egiten delako beiraz gaindi, baina beirak ez du uzten argi ultramorea. (eu)


Elgoibarko Udalak bihar hasiko ditu Basarteko skatepark berria eraikitzeko lanak - Elgoibarko Udala\nElgoibarko Udalak bihar hasiko ditu Basarteko skatepark berria eraikitzeko lanak\n2018 - 9 - 24\nUdalak, guztira 48.200 euro bideratuko ditu lanetara. Azarorako bukatuta egotea aurreikusten da.\nZUT Skatepark enpresa arduratuko da parkea eraikitzeaz. Hormigoizkoa izango da eta 280 m2 izango ditu.\nAzarorako Elgoibarrek skatepark berria izango du. Bihar hasiko dira Basarteko berdegunean kokatuko den skateparkeko obrak. Asteartean bertan, zulaketa lanei ekingo zaie eta obrek, gutxi gorabehera, hilabete eta erdiko iraupena izango dute. Elgoibarko Udalak, guztira 48.200 euro bideratuko ditu lanak gauzatzeko.\nSektorean eskarmentua duen Sopelako ZUT Skateparks enpresa izan da instalazio berria diseinatu duena eta eraikitze lanetaz ere beraiek arduratuko dira. Enpresa txikia izan arren, esperientzia handikoa da, Donostiako Pagolako Skateparka adibidez, beraiek diseinatutakoa da. Frantzia, Portugal eta Estatuan zehar 60 skate pista baino gehiago egin dituzte.\nAne Beitia alkatearen esanetan, “herriko gazteen eskariei erantzun bat emateaz gain, gobernu taldeak zehaztutako helburu konkretu bat ere betetzen dugu, gazteen artean, kirol aisiarako aukerak sustatzea, kalitatezko instalazioak eskainiz”.\nHormigoizko skateparka izango da, erabilera eta denborari dagokionez iraunkorra. Dibertigarria izateaz gain, erraz ikastea sustatzen duena. Azalerak 280 m2 inguru izango ditu, bowl edo bainera bat izango du, 1,10 eta 1,30 metro bitarteko sakontasunarekin. Baineratik kanpo bestelako elementu batzuk ere ezarriko dira, ibilbide eta jausi desberdinak egiteko.\nGogoratu beharra dago, Udalak abuztuan kendu zuela Urazandiko egoera txarrean zegoen U-a. Alde batetik, egoera kaskarrean aurkitzen zelako eta bestetik, Urazandiko aparkaleku dotazioa handitzeko asmoa dagoelako. Hala, erabaki honekin, pistako erabiltzaile eta aparkalekuen arteko segurtasun arazoak ere ezabatu dira.


Asmoz Fundazioak haren hezkuntza eskaintza osatzen jarraitzen du, oraingoan Bibliotekonomiaren arloko ikastaro batekin.\nUNED-Bergara Ikastetxe Elkartuak, Bibliotekonomia arloan dagoen eskaintza urriaz jabetuta, eta komunitatearen zerbitzura jarduteko bere politikari jarraituz, XV. Liburutegi laguntzaile ikastaroa aurkezten du. Informazioa bilatzeko, aukeratzeko, katalogatzeko, sailkatzeko eta antolatzeko profesional espezialistak trebatzea da helburu orokorra.\nIkastaroa plataforma birtual baten bitartez ematen da eta bertan aurkitu ahal izango dira edukiak: teoria, ariketak, gai osagarriak, foroak etab. Ez dago ordutegi finko bat, beraz, ikastaroaren antolaketa ikasle bakoitzaren beharretara egokitzen da.\nOn line atala, ostiraletan 17:30etatik 20:00ak arte emango diren aurrez aurreko saioekin osatzea proposatzen da. Saio hauetara etortzea gomendatzen bada ere, ez da nahitaezkoa bertaratzea.\nHasiera: 2017-11-27 (Izen-ematea irekita urriaren 3 arte)\nPrezioa: 995 €\nMetodologia: online, tutorearekin\nIzen ematea eta informazio gehiagorako: http://biblioteconomia.asmoz.org


Euskadi Literatura Sariak 2013 - Ingurumena - Euskadi.eus\nIrabazlea: Elena Odriozola\nArgitaletxea: Barbara Fiore Editora\nSara Morante, epaimahaiburua\nNuria Hernández, epaimahaikidea\nJose Javier Quintana, epaimahaikidea\nBegoña Medel, epaimahaikidea\nIker Ayestaran, epaimahaikidea\nOsotasun bakar moduan ulertzen den lanaren adibidea da hau, ezer aliritzira uzten ez duen lana. Elkarren gainean ezarritako paper moztuen teknikari esker, argi-itzal sotilez betetako istorio bat kontatzen du Elena Odriozolak, baina aldi berean, kontakizun intimista eta pertsonal honetan barneratzen uzten diguten kolore ere badira argi-itzalok. Malabarismoz eta estropezuz eraikitako istorioari beharrezko hauskortasuna ematen dioten narratiba original eta dinamiko baten ikusle bihurtzen da irakurlea.\nElena Odriozola (Donostia, 1967).\nElena Odriozola 1967an jaio zen Donostian, eta bertan bizi izan da beti. Duela 20 bat urte hasi zen testu liburuak ilustratzen, publizitate agentzia batean lanean ari zela. Lan batek bestea ekarri zuen ondoren, eta dagoeneko baditu ehun liburu inguru argitaratuak, gehienak haur eta gazte literaturakoak.\nTropecista, ezer baino lehen, maitasun kontakizun bat da. Gauza bereziez maitemintzen diren gizon batek eta emakume batek topo egiten duten unea kontatzen du, gauza txikiez elikatzen den sentimendua, eta zoriontsu bizi den bikotea. Tropecista kontakizun polit bat da, poetika firin faran dabil bertan, hitz eder eta irudi xamurrez betetako orrietan.\nTropecista, Pencil ilustratzaile-agentzian diotenez, “sarerik gabeko akrobazia joko bertutetsua da, Jorge Gonzaloren testuaren eta Elena Odriozolaren irudien arteko oreka poetikoa, Barbara Fiore argitaletxearen eskutik pistara salto egin duena”\nJavier de Isusi. "Ometepe". Argitaletxea: Astiberri. Kontatzeko trebetasun handia\nElena Odriozola. "Sabado". Argitaletxea: Taller de comunicación Gráfica – Conaculta. Poesia plano jarraituan\nMiren Asiain. "Hara". Argitaletxea: Pamiela. Baliabide desberdinen integrazioa\nMaite Gurrutxaga. "Amattoren uzta". Argitaletxea: Alberdania-Erein-Igela. Narratiba monokromoaren erabilera ona\nGuillermo Gonzalez. "Tom Sawyer-en abenturak". Argitaletxea: Alberdania-Erein-Igela. Teknika piktoriko konplexua\nElena Odriozola. "Eguberria, ohitura, kantu eta istorio". Argitaletxea: Nerea. Gai kostunbristetara egokitzapen bikaina


Topatu.eus-ek Klitto! atari digitaleko lagunekin batera azken hilabeteetan lantzen ibili diren gaia da lodifobia. Zapalkuntza mahai gaineratzeko helburuarekin, elkarlanean, honen inguruko ikus-entzunezko eta idatzizko erreportaje sorta ekoitzi dute.\nErreportajeak, ilustrazioak.. sortu dituzte, beraz sartu eta bertab eskegitako guztia ezagutzera animatzen zaituztegu.\nHemen egin dutenaren lagin bat:


Arbolapetako indiar gaztainondoaren adarrak mozteko proposamena - Arrasate - Goiena.eus\nArbolapetako indiar gaztainondoaren adarrak mozteko proposamena\nUbane Madera 2008-10-20 12:04\nGaurko Tokiko Gobernu Batzarrean aurreikusita dituzten gaien artean, joan den urtean protagonista izan zen Arbolapetako indiar gaztainondoa berbagai izango dute gobernuko kideek, zuhaitz horren adaburua mozteko proposamena aztertu beharko dute-eta.\nEsan beharrik ez dago Arbolapetako gaztainondoaren egoera ez dela oso osasuntsua, bere itxurak erakusten duen moduan. Zaharra da zuhaitza eta igartzen zaio hori, bereziki, azkenaldi honetan goi parteko adarretan. Sikatuta dauzka, eta haize boladaren batek botatzeko arriskuan dago adaburu hori.\nAntzerako egoeran dago Monterrongo sarreran dagoen indiar gaztainondoa. Are gehiago, Monterrongoaren kasuan, egun asko ez dela, haren adar bat bota egin zuen haizeak.\nHori horrela, eta arriskua saiheste aldera, goiko adar horiek kentzea proposatu dio gobernuari Zerbitzu Sailak. Gaur onespena ematen badiote proposamenari, lan hori egiteko eskaintzak eskatuko dituzte, eta gero hasiko dituzte inausketa lanak egiten. Ahalik eta lasterren egin gura dute guztia.\nBestalde, Arbolapetan beste bizpahiru zuhaitz landatzeko proposamena ere egin du Zerbitzu Sailak. Gaztainondoaren egoera ikusita, plaza hori apurtxo bat gehiago janztea da helburua.\nLaubide eta Garibai\nEta bestelako gaien artean, aipagarria da gaurko gobernu batzarrak aparkaleku kontuak berbagai izango dituela. Hain justu, Laubideko eta Garibaiko aparkalekuak ustiatzeko emakida edo adjudikazioaren egoeraren jarraipena egingo dute.\nSan Josepe harrobiaren kontuak ere landuko dituzte, izan ere, EB-Zutik koalizioak harrobi hori ustiatzen duen enpresari leherketak egiteko emandako baimenaren gainean hainbat idatzi aurkeztuko ditu.\nBestelako gairen bat aipatzearren, 2008-2009 hezkuntza jardueraren eta zerbitzuen udal liburua argitaratzeko proposamena aztertuko dute eta hezkuntza kontuekin segituz, aurtengo ikasturterako bide hezkuntzaren programazioa onartzea ere aztertuko dute.\nHori guztia eta gehiago landuko dute udal gobernuko kideek, 15:00etan hasita.


Aitores Electricidad - ETXEBIZITXAK ENERGIA BERRIZTAGARRIAK\nAITORES ELECTRICIDAD S.L. - ENERGIA BERRIZTAGARRIETAN ESPEZIALISTAK\nEtxea teilatutik hastea ez da horren ideia txarra kontutan izanda eguzki panelek argiaren faktura %30 gutxitzen dutela jakinda. Oso handia ez den inbertsio batekin, gainera diruz lagundua izan daitekeena, kontsumitzaileak bere etxean instalatu ditzake hau edo beste edozein sistema ekologiko moderno, elektrizitate, berogailu edo ur beroan aurrezten lagunduko diotenak. Gainera, ingurumenaren legediak gero eta exijenteagoak dira, horrela, etxebizitzak gero eta ekologikoak izatera behartuta daude.\nEraikin konbentzionalek garraio eta industriek baino energia gehiago kontsumitzen dute Ameriketako arkitektuen institutuak eginiko azterketa baten arabera. Horregatik instituzioak jabetzen dira energia ekologikoaren sistemak etxebizitzetan sartzearen garrantziaz.\nEdifikazio kode berriak (CTE) aurreko urteko martxotik indarrean dagoenak, Espainian hainbat murrizketa energetikoren exijentzia eskatzen du eta sistema berriztagarrien instalazioa, panel fotovoltaikoak esate baterako. Erresuma Batuan 2016rako proposamena egin da etxebizitza berriek “energia zero” izatea, hau da, beraien behar energetiko guztiak asetzeko gai izatea bakoitza beraien diseinuari eskerrak, material egokiekin eta bertan instalaturiko iturri berriztagarriekin.\nHala ere, auto horniketa energetiko totala oso garestia eta zaila da gaur egun, nahiz eta maila bateraino gauza asko egin daitezkeen. Adibidez, Espainian bioklimatikoak deritzen etxeak badaude, argia eta uraren gastua %60ra jaitsi dutenak.\nEskura ditugun teknologiek aukera ezberdinak ematen dizkigute gaur egun. Alde batetik energia berriztagarria lortzeko sistema aktiboak instalatzea posible da, eguzki panel, aerogeneradore txiki, bioerregai edo biomasarekin. Bestalde, teknika pasiboak deritzenak isolamendu termikoa, eguzkiaren beroa aprobetxatzea edo bertan bizi direnek sortutako beroa aprobetxatzeak, klimatizaziorako kontsumo elektrikoa %70 eta %90 bitartera jaitsi daiteke.


Sexu-Jokoak – Porno Jokoak Emakumeen Eta Gizonen\nSexu jokoak Online Jokatu Ahal izango Duzu oraintxe Doan\nAri gara datozen oso onena sexu jokoak web orrian. Ezagutzen dugu nola sortu handia porno jolas-guneak mutilak eta neskak gustuko duten gozatzeko, beren helduen aisialdi bat gehiago interaktiboa bidea. Bai, irakurri duzun duen eskubidea. Sexua izan dugu jokoak bai gizonen eta emakumeen, gure gunean, eta nahiz eta kategoria desberdinetan banatuta dago, jokoak horiek ez dira bereiztuak. Gizon eta play andre jokoak eta emakumeen play jokoak gizonentzat. Joko horiek asko dira, halaber, handia bikoteak. Duzu harritu egingo duten ikusteko kinks eta fantasiak dugu gure gunean ez dira hain desberdinak, sexuen arteko., Duzu harritu egingo batzuk ikusteko kinks bertan neskak dira. Eta gozatu ahal izango duzu gehien interaktiboa eta immersive esperientziak interneten eskaintzen ditu doan. Joko horiek batzuk, are gehiago, Eta batzuk ditugu harrigarria edukiak eskaintzeko. Hori da dena delako ikusten duzu gune honetan datozen HTML5. Kasu horretan, ez dakizu, HTML5 da rightest modu diseinatzen bideo-jokoak nabigatzailean. Ez duzu behar edozein motatako hedapen edo deskargatu denean jolasten ari zaren, joko horiek.\nEra berean, ez duzu behar edozein motatako izen-emate orria noiz ari zaren lortzean gune honetan. Ez dugu inoiz galdetu duzu zure izena edo helbide elektronikoa, inolaz ere, eta ez duzu, nahiz eta zure IP jasan arakatzen ari zaren bitartean joko horiek. Horrez gain, jokoak, horrez gain, iruzkin atal bat eta mezu-taula gunean eman beharko da, aparteko arrazoiak mugitu guztiak zure porno denbora hemen. Egin ahal izango duzu birtuala hemen lagunak eta parteka mota guztiak fantasiak eta esperientzia horiek.\nGizon Eta Emakumeak Izango Dute Masiboa Orgasms Gure Gunean\nModu asko daude horren bidez, izan daiteke, orgasms web orrian. Baina let me ziurtatzen duten horietako bat ere eskainiko du, besteak beste, kontrola zure fantasiak. Ez, nahiz eta webcam eredu emango dizu sentimendu hau. Gainera konplexua jokatzeko, joko horiek dira, halaber, duzu jarriz pertsonalizazio aukera, eta, beraz, aldatu ahal izango duzu nola zure sexu bazkide bila.\nOrduan, zer gizonak dira jolasten gure gunean, ikusi ahal izango dugu, bere adina duten lehentasunak dira guztiak leku baino gehiago. Nahi dute chicks gazte gisa 18 eta MILFs ondo sartu beren cougarhood. Beste alde batetik, arritxu gehiago sartu dira gizon heldua. Daude, nahiz eta batzuk jokoak sugar daddy esperientziak eta denbora bakarra denean mutilak baino gazteagoa emakumezkoak pertsonaiak dira cuckold simuladoreak.\nOrduan hardcorness, esan dezakegu gizonak gozatzen dira gauzak pixka bat nastier. Nahi dute irain jokoak, BDSM simuladoreak eta nahiz eta batzuk kontuan kontrola jokoak eta bertan piztu dute neska sartu mindless esklabo. Baina, beste alde batetik, neskak jolasten ari brutal hardcore joko gunean. Bat da, bortxaketa rol play jokoa zein dira jolasten biktimaren ikuspegitik eta lortu dute guztien bidez joan emozioak eta scarry esperientzia hori egiten du bere pussies bizirik sentitzen.\nAipatu bezala, era berean, zenbait joko bikote. Joko horiek ikasiko duzu nola hobeto arraio elkarri eta nola hobetu zure sexu-bizitza osoa.\nHardcore Sexu Games Zure Nabigatzailean\nEdertasuna da, gune honen irisgarritasuna. Ez duzu ezer egin behar, hasten zara jolasten aurretik. Just sartu eta gozatu. Da bezain erraza zer lortuko duzu on bat porn tube. Are errazagoa delako hemen ez duzu itxaron bidez, bideo-iragarkiak. Ez iragarkiak izango duzu trabarik gunean. Pare pankartak dugula ondo jartzen dute, beraz, ez dira inoiz modu lortu duzu gozatuz zure helduen esperientzia. Ari gara jarriz new jokoak bilduma honetan, aldizka., Eta gure taldeak ere lanean mota berri bat gelara, non gai izango duzu berriketan beste batzuk bezala, anonimoki duzun bezala, play jokoak. Laster gure gune eta inoiz ez duzu gauza bat galdu egin dugu.


Etxean huts egin gabe jarraitzen du Osasunak – Taxoareko Hitza\nEtxean huts egin gabe jarraitzen du Osasunak\n13 Iraila, 2015 13 Iraila, 2015 Taxoareko Hitza\nOsasuna 2-1 Leganes| Adelante ligako lehen postuan aurkitzen da orain talde gorritxoa; Numantzia liderrak ez du oraindik jokatu\nMirandesen aurkako kopa neurketa atzean utzita Osasunak bide onetik jarraitu ahal izateko garaipena eskuratu zuen atzo Sadarren Leganesen aurka. Taktikoki partidu ona izateaz gain, zaleek ere bi taldeen jokoarekin disfrutatzeko aukera izan dute. Partiduko gorritxoen bi golak bikainak izan dira: Roberto Torresek geldikako jaurtiketa bikain batez lortu du etxekoen lehenengoa, eta Kodrok bi eta batekoa ezarri du buruz jokaldi landu baten ostean. Denboraldiko hirugarren garaipena da.\nMirandesen aurka jokatu ostean gertatu zena ahaztu eta berriro ere ligan zentratzea ez zirudien erraza izango zenik. Almeriaren aurka partidu ona jokatu arren azken minutuetan ihes egin zion neurketak talde nafarrari; bi partidu irabazi ostean, ligako hirugarren partidua galdu zuten. Mirandesen aurka, kopako txapelketan, ohikoak ez ziren jokalariak aritu ziren garaipena lortuz. Taldea joko aldetik sentsazio onekin zetorren nahiz eta astea nahasia izan den Unai Garciaren auziagatik. Sadarrera Leganes talde madrildarra zetorren, eta Osasunak bolada ona ez zuen ihes egiten uzteko asmorik. Taldeak itxura ona eman zuen eta ikusteko ederra izan zen neurketa batean hiru puntua etxean gelditu ziren Roberto Torres eta Kodroren golez aparte, taldeak partidua ondo irakurri zuelako.\nAlmerian bezala, atzealdean lauko lerroa ezarri zuen Martin Monrealek. Defentsako lerroa azken jardunaldietakoa izan zen, baita zelai erdiko bikotea. Ninok aurrean joaktu zuen eta haren atzetik ibili zen neurketako protagonista nagusia, Roberto Torres. Hegaletan Berenguer eta kopan bikain aritu zen Miguel Olavide haztegiko jokalaria. Lehenengo zatian gogotik saiatu zen Osasuna madrildarren atea zulatzen. Hala ere, Nino ez dabil iazko denboraldi hasieran bezain fin aukerak sortzen.Azken 22 jardunaldietan bi gol sartu ditu. Hegaletatik min egiten saitu zen baina Leganesek ondo itxi zituen bideak eta gol abagune garbirik ez zen ikusi Sadarren. Bestalde, Leganesek ere hegaletatik antolatu zuen bere erasoa. Aukera garbiena Eizmendik izan zuen, baina bere errematea zutoinera joan zen, eta pare bat aldaratzeren ondoren etxekoek baloia urruntzea lortu zuten. Lehenengo zaian, baina, Roberto Torresen golagatik gogoratuko dute zaleek: Arrekoak, geldikako jaurtiketan maisua dela erakutsi duenak, ikaragarriko gola sartu zuenfalta jaurtiketa batean. Baloia atera zenetik ikusi zen eskuadra guztitik sartuko zela.\nMarkagailuko diferentzia handitzeko asmoarekin irten zen bigarren zatian Osasuna zelaiara, baina lehenengo minutuetan ez zuen aukera garbirik izan -Oierren burukada bat izan ezik- arratsaldeko bigarren gola sartzeko. Jabetza eta partidua kontrolpean zuen Osasunak eta Legenasek ez zuen erasoko grinik erakutsi 57. minutura arte: Jokaldi aislatu batean, erdiraketa on baten ondoren, Borja Lazarok burukada baten bitartez banakoa ezarri zuen markagailuan; Nauzetek ezin iza zuen ezer egin. Golak hauspoa eman zion kanpoko taldeari eta neurketarne kontrola eskurau bazuten ere, kontrol hori ez zuten gol aukerean bihurtu.\nOsasunak taktikoki neurketa lantzen jarraitu zuen, momentu aproposa noiz iritsiko zen itxaroten, pazientziaz jokatuz. David Garciak, Oierrek lehenago egin bezala, burukada gora bidali zuen. Osasuna bizi bizirik zegoen eta pixkanaka aukerak sortzen hasi zen. Olavidek partidako beste protagonistari, Kenan Kodrori, lekua utzi zion 63.minutuan. Lehenengo aukera bat izan ostean, bigarrenean ez zuen huts egin aurrelari gipuzkoarrak; Berenguerrek baloia area txikian jarri eta aurrelariak bikain bidali zuen buruz baloia sareetara. Neurkat amaitzeko geratzen ziren hogei minutuetan Leganesek min gutxi egin zion Osasunari. Etxekoek, ordea, aldea handitzeko bi aukera izan zituzten: Mesaren jaurtiketa eta Nino eta Jose Garciaren arteko jokaldia. Denboraldiko hirugarren garaipenak lehenengo postuan ezari du Osasuna, Numantziak oraindik jokatu ez duen arren. Helburua betetzeko hiru puntu gehiago.\nLaburpen hitzak Adelante Liga,Kodro,Leganes,Nafarroa,Osasuna,Roberto Torres,Sadar\nPrevious postGorritxoek berriz ere garaipenaren bideari heldu nahi diote\nNext postBerdinketarekin konformatu gabe


Dakizuen bezala, kirolak gogokoak ditugu, bereziki saskibaloia eta atletismoa, guk defendatzen ditugun balio berak sustatzen baitituzte. Gure aseguru-etxea ACB ligako hainbat talderen babeslea da, eta gure Lagun Aro-Mirada Social fundazioaren bidez, kultura, gizarte-ekintza eta herri-kirola sustatzen ditugu, batez ere, jende orori irekita dauden eta familia-giroan egiten diren lasterketak. Eta asteburu honetan berriro sustatu dugu gure lasterketa-egutegian garrantzi gehien duen probetako bat: 06. Kosta Traila.\nSalomon eta gure fundazioaren laguntzarekin Forum Sport-ek antolatzen duen lasterketa hori da Bizkaian itsas mailan egiten den lehena. Hiru kategoriatan banatzen da: lasterketa (30 km), mendi-ibilaldia (20 km) eta familiarteko ibilaldia (12 km).\nAtzo, urdinez jantzitako giza uholde batek (urdina da aurtengo kamisetaren kolorea) zeharkatu zituen Uribe Kosta eskualdeko paisaia ederrak. Alde batetik, probarik gogorrenean, alegia, lasterketan 400 lagunek hartu zuten parte; eta bestetik, 2.700 baino gehiago izan ziren ibilaldiak (12 edo 20 km-koak) aukeratu zituztenak.\nAitor Osa txirrindulari ohia eta Montse Vázquez, iazko txapelduna, izan ziren irabazleak 30 km-ko lasterketan, 2 ordu, 20' eta 10'' eta 2 ordu, 58' eta 55''-ko denbora eginez, hurrenez hurren. Podiumera igo ziren, halaber: gizonen kategorian, Jokin Lizeaga eta Asier Urdampilleta, bigarren eta hirugarren postuan, hurrenez hurren; eta Ainhoa Jauregi eta Saioa Elaso, emakumeenean.\nKosta Trailaren helburua da kirola aisia modura sustatzea eta, aldi berean, kausa on bati laguntzea. Izen-emateekin bildutako dirua Eugenia Epalza Esklerosi Anizkoitzaren Euskal Fundazioari emango zaio.\nGure Marketineko, komunikazio eta berrikuntzako zuzendariak, Gorka Ansuateguik, eman zizkien sariak Jokin Lizeagari eta Saioa Elasori.


Segurtasuna dela eta - blogoetak\nBidaia aurrera joan ahala, segurtasun hitza ohikotu egin duk hire joanean. New York eta New Orleans bezalako hiritzarretan ere presente zegoan, baina Laredoen arteko muga iragan huenetik haren presentzia indartu egin dela esango huke. Mexikoko autobusetan asaltoak izaten zirela-eta sentitutako beldurrak urrun geratu dituk jada, baina ohartzen hasita hago gero eta gehiago kontsultatzen duala Safety atala Interneteko gidetan, edozein lekutara mugitu behar duanean, segurtasun kontuez gehiago arduratzen haizela bidaiaren hasieran baino.\nEkuadorren egon haizen azken hiria Guayaquil izan duk, beste hiritzar bat. Autobus geltokitik ostatura eraman hauen taxistak harrituta galdetu dik, ea nolatan hartu duan lotarako toki hori, horren inguruan ez dagoela ezer, eta behin ilundu orduko ezingo haizela kalera irten ere egin. Inguratu zaretenean, kosta zaizue ostatua zein zen ere antzematen, izan ere ez baitzuen ezta fundamentuzko letrero bat ere atarian. Egun-argia zuan artean, baina auzoa mortu zegoan ordurako, egia esateko.\nEtxekoandrea giltzaz ongi hornituta azaldu duk txirrina jotakoan, kanpoko burdin hesia zein barruko atea giltzapetuta zeuzkaan –taxistak ere agudo alde egin duela iruditu zaik–. Sartu haizelarik giltza eman ziek biei atzera. Fitxa bete eta gero, eta hik ezer galdetu gabe, mapa ziztrin bat atera eta aholku ematen hasi zaik: gu hemen gaude, inguruan jatetxeren bat-edo badago: hemen eta hemen; erdialdera joateko –bi kilometro izango dituk, ez gehiago–, hartu taxia, ez joan oinez; ez atera kalera kamerarekin; ilundu eta gero, taxia hartu beti hirian zehar mugitzeko; ez eraman gainean pasaporterik, ez kreditu txartelik, ahal dela… Zer da hau, nora etorri haiz? Harridura erakutsi dioanean ea Hego Amerikan inoiz ibili haizen bota dik, ea Kolonbian edo Perun ibili haizen inoiz; ba bai, ibili naiz, andrea, baina hotelera iritsi eta kartzela batean bezala sentitu, orain arte ez.\nFundamentuz bazkaldu gabea hintzenez (gehienetan bezala), afaltzera irteteko prestatu haiz; ilundu berria zuan, eta andreak aipatu dik jatena hotelera ekar dezaten eskatzeko aukera ere bazegoela, toki pare bateko menua eskura zuela, nahi izanez gero. Irten egin haiz; ostatutik hurbilen zegoen jatetxeraino joan haiz, axkar-axkar, kale kantoi guztietako mehatxuzko itzal mugikorrei adi. Eta itzulera berdin, axkar-axkar, adi-adi. Ondo afalduta, sikiera.\nHiri guztietan izaten duk muino edo mendixka bat, turistak hiriaren ikuspegi zabala izateko joaten direna. Donostian, Urgull duk; Quiton, El Panecillo; Cuzcon, Sacsayhuaman; Caracasen ez haiz sekula izan, baina badakik han ere badela horrelako bat… Guayaquilen, Cerro de Santa Ana duk. Toki horiek arriskutsu sona izaten ditek eskuarki, jende guztiak esango dik ilundu eta gero ez joateko, eta abar eta abar. Baina hiriaren bista ederra ikusten denez, jendea joan egiten duk; batzuk behintzat.\nSeguratak Cerro de Santa Ana-n. Guayaquil.\nBiharamunean abiatu haiz, ba, Cerro de Santa Ana horretara. Igande goiza, jendea bazebilean: familiak, bikoteak, lagun taldeak… hire moduko solo traveller (bidaiari bakarti?) delakoren bat ere bai. Kamera ordurako motxilatik kanpo heraman eta lasai hindoan. Eta igotzen hasi ahala konturatu haiz: dena segurataz eta poliziaz josita zegoan, Santa Anak balizko bisitariei babes gutxitxo eskaintzen dielakoan edo. Izkina bakoitzean, bertan zegoen tipo armatuak oso modu atseginean adieraziko zian nondik segi, hor ezkerretara eta segi aurrera, hurrengo izkinan bera bezalako beste bat aurkitu arte; eta ez sartu eskuin aldera, segi ezkerretik. Eta horrela goraino. Goian, kapera txiki bat eta itsasargia, jende ugari sartu-irtenean. Jaisteko beste eskailera batzuk hartu dituk, eta beste horrenbeste han ere: izkinako segurata bat edo polizia bat, bidea erakutsiz.\nBalen aurkakoak eguzkitan, Cerro de Santa Ana-n. Guayaquil.\nTaxietan, kamerak (barruan); kaleetan ere bai, jakina. Taxistak, semaforo batera iritsitakoan, edo abiatu orduko maiz, itxiera bateratuaz (Elhuyar Hiztegia) zerratuko ditik ate guztiak. Seguratak eta poliziak erruz, turista jendea ibiltzen den parajeetan bederen, eta hotel, banketxe, denda handi eta abarren sarreretan ere bai; armatuak, balen kontrako txalekoa gainean, askotan. Eta jendeak ohiz baino gehiago egiten dik kasu kalean, kontuz ibiltzeko edo kamera gordetzeko esateko, maiz.\nAzken egunean, ostatuan ordaintzeko txartela hartzen ez zutela ikusi, eta inguruan kutxazainen bat ote zegoen galdetu duk: Bai, hemendik berrehun bat metrora baduzu bat, ez dakit zein bankurena… Supermerkatuan ere bada beste bat, nahi baduzu, betiere segurtasun handiagoa izango duzu. Eguerdia zuan eta jende ugari zebilean kalean ordu horretan, baina, hala ere, horrelako aholkua eman diate.\nHiriak fama txarra dik, ez zegok ukatzerik; etorri aurretik Ekuadorren inori aipatu izan dioanean Guayaquilerako hire asmoa, aholku bera eman dik: kontuz ibili, allá hay mucho amigo de lo ajeno! Hiru egun eman dituk bertan, eta hasierako aditasun-ernetasunak lasaitu egin dituk ezinbestean, paranoiak jaten hau bestela. Ez zegok gaizki, noski, arretaz ibiltzea, baina esan beharra daukak egun hauetan hire inguruan ez duala ez mugida, ez begiratu arrarorik sumatu, eta ez zaiala inor susmagarri hurbildu ezertara; kamera erabili nahi izan duanean, lasai atera duala; eta normal samar ibili haizela hiriko kaleetan zehar, edozein tokitara joateko taxia hartzen ibili gabe.\nZaila duk jakitea zenbateraino den beharrezkoa halako segurtasun aparatua; zaila duk jakitea noraino den premia eta noraino negozioa; gurean ere gero eta gehiago etxekotzen ari dena, bidenabar. Ostatuko andreak, lehen egunean harrituta (edo larrituta) ikusi hinduenean, ateek eta hesiek eta sarrailek segurtasun sentsazioa eman behar ziatela esan zian, lasaiago egongo hintzela horrela. Pentsatu huen baina ez hioan esan, hiri lasaitasun handiagoa ematen diala etxeko atea zabalik ikusteak.\n800 apellidos vascos\nTopikoak eta zurrumurruak ez dituk neutralak; helburu bat ditek: giroa nahasi eta errealitatea ezkutatzen ditek. Arreta gustokoak ez dituzten kontuetatik desbideratzen ditek interesatzen zaizkien kontuetara bideratzeko.\nZergatik zegok arrisku hori? Zerk zortzen dik? Zer lekutan gertatzen duk? Nora eta nola joan behar segurtasunaren izenean? Zer ikus daiteke eta zer ez? Galdero asko zegok.\nDena dela, eta gaiaren beste alderdi batetik begiratua, zabal bizi behar duk; eta bidaia luze horretan zabal bizitzeko, lo egitea ezinbestekoa duk; ez diat paradore batean lo egin behar duala esan nahi; baina, burua lasaitzeko modukoan bai, ez baduk egunero, tarteka bai; hire buruak eta hire gorputzak eskertuko ditek.\nArrazoi duk, Patxi, interes asko zeudek, beti bezala, gauzak diren bezala izan daitezen eta ez bestela, nola ez!\nHala ere, neure gisa barrez ari nauk hire azken ateraldiarekin, barkatuko didak. Ai zabalago biziko bagintez! Baina gauzak diren bezala dituk, zer egingo diogu honezkero! Eta tarteka egiten diat, zaintzen nauk, ez pentsa. Guayaquiletik irten, eta halabeharrak ekarri naik Peruko ipar aldeko kostako hondartza zoragarri horietako batera, eta hemen negok, hiru bat egun pasatzen, patxada ederrean: irakurri, lasai ibili, itsasoan bainatu, etzanda egon. Hona argazkia, hori duk gelako ataria eta bertatik dudan bista… ez zegok gaizki, ala?\nBaina… beti bainaren bat. Bidaia osoko tokirik lasai eta ederrenetakoan, itxuraz inolako arriskurik ez zegoen lekuan, bapo afaldu eta lotara nindoala, dutxa hartzea okurritu, irtetean irrist egin eta kristoren zartakoa hartu diat… burua puskatu ez dudanean, pozik! Hori bart izan zuan, eta gaurko eguna lasai hartu diat, neure onera etortzen, bihar aurrera jarraitzekotan.\nHalaxe, ba, kontuak, Patxi. Ongi bizi, eta zabal heu ere, ahal baldin baduk.\nez zegok gaizki, ez. Eta labaintzearenak fabula bat dirudi erakusteko kontuz ibili behar dugula, arriskua gurekin doala. Baina, behin ikasita, ez errepikatzeko mesedez, Lolaren partetik.\nZaindu ondo ondo\nEta kotuz ibili\nSaiatuko naiz, Koro, zalantzarik ez horretan 🙂


Kolonbiako albisteak gaur: ELN-ren bake prozeduraren azken ordua | EiTB Gai interesgarriak\nGobernuaren aurkako protesta-egun berri bat Kolonbian\nGutxienez 22 pertsona atxilotu dituzte atzo Kolonbian egindako protestetan. Horretaz gain, agintariek jakitera eman dutenez, 21 polizia zauritu dira.\nKolonbiako protestetan hildako gazteen familiek oraindik ez dakite nork eta zergatik hil zituzten\nBi hilabete dira Kolonbiako protestetan bi gazte tiroz hil zituztela. Gaur egun, familiek ez dakite nork eta zergatik hil zituzten, eta fiskaltzak gertatutakoa argitzea espero dute.\n"SOS Colombia" nazioarteko misioak egiaztatu ditu kolonbiarrek protestatan jasandako eskubide urraketak\nGerra-taktikak eta praktika militarrak erabili dituzte Kolonbiako segurtasun indarrek azken hilabeteetako protestei erantzuteko. "SOS Kolonbia" nazioarteko misioak ateratako ondorioetako bat da. Misio horretan parte hartu du euskaldun batek eta berarekin izan gara.\nTxirrindulari kolonbiarrak Tourrean\nRigoberto Uran, hirugarren postuan, hobetoen sailkatuta dagoena da. Pogacarretik 5:18ra.\nPogacarrek erlojupekoa irabazi du eta Van der Poelek lidergoari eutsi dio\nTadej Pogacar izan da Tourreko bosgarren etapako irabazlea. Esloveniarrak 44 segundo atera dizkio Roglici eta minutu bat baino azken garaipenerako aurkari zuzenei.\nBonba-auto baten eztandak gutxienez 36 zauritu eragin ditu Kolonbiako kuartel batean\nGobernuaren hasierako hipotesiaren arabera, ELN da erasoaren egilea. Horretaz gain, FARC gerrillaren 33. Frontea talde disidentearen parte-hartzea ikertzen ari dira.\nCarapazek Suitzako Tourreko sailkapen nagusia irabazi du eta Mäderrek azken etapa\nIneos taldeko ekuadortarrak ez du arazorik izan Rigoberto Uran kolonbiarraren erasoei erantzuteko, bien artean zeuden 17 segundoak murrizteko asmoz.\nSuitzako Tourreko 8. etapako azken kilometroak\n2021eko Suitzako Tourra zortzigarren etaparekin amaitu da igande honetan. Bideo honetan, azken jardunaldiko azken 16 kilometroak ikus daitezke.\n'Superman' Lopezek irabazi du Mont Ventoux klasikoa\nTxirrindulari kolonbiarra nagusitu da Mont Ventoux Denivele Challenge lasterketan. Oscar Rodriguez izan da bigarren, eta Enric Mas hirugarren. Mikel Iturriak hamabosgarren postuan amaitu du.\nMilaka lagun kalera irten dira Kolonbian protesten aurka protesta egiteko\nMilaka pertsonak osatutako marea zuri batek Kolonbiako hainbat hiri zeharkatu ditu protesten, errepideen blokeoen eta indarkeriaren aurka protesta egiteko.\n''Defentsiboak izan behar gara eta egiten ditugun esfortzuak kontrolatu behar ditugu''\nEgan Bernal Italiako Giroko liderrak 19. etapan gertatu denaren analisia egin du. Gainera, azken bi etapei buruz ere hitz egin du. (adierazpenak gaztelaniaz)\nIneosek talde indartsuena dela baieztatu du gaur ere. Gorka Izagirre eguneko ihesaldian izan da, eta zortzigarren postuan amaitu du etapa.\nCaliko Siloé auzoa, protestetan indarkeria poliziala gehien sufritzen ari dena\nCaliko Siloé auzoa poliziaren indarkeria gehien pairatzen ari denetako bat da. Arantxi Padilla gure lankideak bertara sartzeko aukera izan du.\nCalin milaka pertsona kalera atera dira 22. egunez jarraian\nCalik Poliziaren indarkeria bortitza sufritu du. Bertako herritarrek festa giroan euren eskubideak aldarrikatu dituzte.\nGobernuaren aurkako protestek ez dute etenik Kolonbian\nProtesta eta martxa baketsuen ostean, hiri batzuetan istiluak eta liskarrak izan dira segurtasun indarrekin.\nBernal: ''Gaur helburua bete dugu, baina oraindik asko geratzen da Giroa amaitzeko''\nEgan Bernal Italiako Giroko liderrak 11. etaparen analisia egin du, eta lasterketan geratzen denari buruz ere mintzatu da. (adierazpenak gaztelaniaz)\nSchmidentzat etapa garaipena eta Bernalek lidergoa sendotu du\nMauro Schmidek lortu du garaipena Giroko 11. etapan. Egan Bernalek aldeak handitu ditu aurkari zuzenekiko. Vlasovi 23 segundo sartu dizkio, eta bi minutu eta zortzi segundo atera dizkio Evenepoeli.\nDuquek indar publikoa zabaltzeko agindua eman du, Kolonbiako bideak desblokeatzeko\nDuquek azaldu duenez, Kolonbian "protesta baketsuak" baimentzen dira, baina "bideetan eta errepideetan egiten diren blokeoak legez kanpokoak dira".\nWinner Anaconak irabazi du Andratx Saria, Mikel Iturria hirugarren dela\nWinner Anacona (Arkea) kolonbiarrak Port d'Andratx-Mirador d'Es Colomer Saria irabazi du, 161,3 kilometrokoa, helmugara bakarrik iritsi ostean. Lehia bizia izan du bigarren izan den Vegard Laengen norvegiarrarekin (UAE), eta hirugarren tokian heldu den Mikel Iturria (Euskaltel-Euskadi) gipuzkoarrarekin.\nNazioarteko Zigor Auzitegian salatu dute Duque, gizateriaren aurkako delituengatik\nCepeda senatariak eta hainbat GKEk aurkeztutako kereilan hilketa, sexu-indarkeria, tortura eta atxiloketa irregular eta bestelako giza eskubide urraketen 1595 kasu dokumentatu dituzte.\nMilaka manifestatzailek aldaketa sakonak eskatzen dizkiote Duqueren gobernuari\nKolonbian 15 egun daramatzate protestan, eta biztanleriaren % 81ek greba nazionalaren alde egiten jarraitzen du.\nMilaka lagun mobilizatu dira Bogotan, greba nazionalaren hirugarren egunean\nBaldintza sozio-ekonomikoen eta indarkeriaren poliziaren aurkako protestek ez dute etenik. Gobernuaren eta sindikatuen arteko lehen bilera akordiorik gabe amaitu zen astelehenean.\nGobernuaren kontrako manifestazio jendetsuak daude deituta gaurko Kolonbian\nArantxi Padillak lanuztea antolatu duten sindikatu, irakasle eta ikasleei galdetu die zeintzuk diren ia bi asteren ondoren protestan jarraitzeko arrazoi nagusiak.\nAkordiorik gabe amaitu da Ivan Duqueren eta Greba Batzordearen arteko lehen bilera\nGauzak horrela, beste greba egun bat deitu dute asteazkenerako. Protestak hasi zirenetik gutxienez 47 pertsona hil dira.\nKolonbiako protestetan desagertutako 168 pertsona bilatzen hasi dira\nEragile sozialen arabera, apirilaren 28an Ivan Duqueren Gobernuaren aurkako protestak hasi zirenetik 379 lagun desagertu dira.\n47 pertsona hil dira azken bi asteetan Kolonbiako Gobernuaren aurkako protestetan\nMobilizazio eguna dute, Ivan Duqueren gobernuaren kontra. Bogotan hiriko puntu askotan daude elkarretaratzeak, asteburuan Calin isitilu handiak egon ostean.\nKolonbiako kaleak hartu dituzte kulturak eta gutxiengo sozialek\nDantzak, musikak eta "performance" artistikoek Kolonbiako kaleak bete dituzte. Protestek hamabigarren egunez jarraitu dute, eta mundu erdia atsekabetu duen polizia-indarkeriarekiko erresistentzia-adierazpen bihurtu dira.\nIndar publikoen "hedapen handiena" eskatu du Duque presidenteak, Cali hirian\nPolizia agenteek eta zibil armatuek indigenen kontra tiro egin dutela salatu dute hainbat erakundek. Hainbat pertsona zauritu dituzte.\nProtestek ez dute etenik Kolonbian, Gobernuaren eta deitzaileen arteko bileraren zain\nKolonbiako Gobernua ostiral honetan bildu daiteke grebara deitu duen Greba Batzordearekin. Cali hirian poliziak manifestariei kamioi batetik tiro egin diela salatu dute.\nElkarrizketarako deiek ez dituzte Kolonbiako protestak geldiarazi\nKolonbiako Gobernuak Lanuzte Nazionalaren Batzordearekin biltzeko asmoa berretsi du, haien aldarrikapenei buruz hitz egiteko eta protesta oldea geldiarazteko.\n"Kolonbian egoera ez da baretuko; 2019an piztutako protesten segida da oraingoa"\nDozenaka hildako eta desagertu eragin ditu errepresioak hiri nagusietan. Matxinatuen arrazoiez, eta Kolonbiako egoera orokorraz, aritu dira Asier Elorza, Pastotik, eta Aitor Altolagirre, Bogotatik.


Atzerritartasunaren inguruko informazio saioa emango du udalak maiatzaren 23an - Azpeitia - uztarria.eus\nAtzerritartasunaren inguruko informazio saioa emango du udalak maiatzaren 23an\nIhintza Elustondo 2022-05-19 08:30\nAtzerritik Azpeitira etorri berri direnei zuzenduta, informazio saioa izango da datorren astelehenean, 15:00etatik 17:00etara, Azoka Plazako aretoan. Edukiera mugatua izango denez, aurrez izena ematea komeni da.\nMunduko hainbat txokotatik Azpeitira etorri berri direnei zuzenduta, atzerritartasunaren inguruko informazio saioa emango du Azpeitiko Udalak. Saioa abokatu batek bideratuko du, eta besteak beste, atzerritartasun arautegiari buruzko azalpen orokorrak emango dituzte, baita egoitza baimenaren, lanerako nahiz bizitzeko baimenaren, familia elkartze baimenaren eta baimenen berritzearen inguruko xehetasunak azaldu ere.\nHitzaldia maiatzaren 23an, astelehena, izango da, 15:00etatik 17:00etara bitartean, Azoka Plazako lehen solairuko aretoan. Solasaldia irekia izango da, baina edukiera mugatua izango denez, komeni da aurre izena ematea. Horretarako, 943 55 44 84 telefono zenbakira deitu edo narroita@azpeitia.eus helbidera idatzi behar da.


Administrazioak proposatzen dizkigun ieroglifikoak . diariovasco.com\nJoseba Lozano, Herri Administrazioetan Hizkuntza Normalizatzeko zuzendaria. / UEU\nJoseba Lozanok UEUren Udako Ikastaroetan azaldu duenez, herritarrok onartezina dena onartzen dugu: ezin ulertu ahal izatea Administrazioak bidaltzen dizkigun mezuak\n6 julio 201616:51\nBaionako aldiari ekin diote astearte honetan UEUren Udako Ikastaroek. Lapurdiko hiriburuan, besteak beste, herritarrok Administrazioarekin idatzizko harremanak ditugunean ohikoa den arazoa izan dute hizpide: testuak ulertzeko zailtasuna. Argi mintzatu da gaiaz Joseba Lozano, Hizkuntza Politikarako Sailburuordetzaren barruan Herri Administrazioetan Hizkuntza Normalizatzeko zuzendaria: «Herritar gehienak etsi-etsi eginda daude, eta onartezina onartzen dute: Administrazioak bidaltzen dizkien mezuak ezin ulertu ahal izatea».\nHamar bekatuak eta hamar bertuteak\nIkastaroaren deskribapenak ere antzeko zerbait iradokitzen du. «Administrazio hizkeraren hieroglifikoak ulertzen lagunduko dien mirariren bat gertatu bitartean, teknolekto horren gehiegikeriaren aurka azaltzen dira herritarrak» da, hain zuzen, abiapuntua. Joseba Lozano ez dago erabat ados ikuspegi horrekin: «Ona litzateke herritarrak administrazio hizkeraren ulergarritasun ezaren aurka azaltzea, antolatzaileek esaten duten moduan; baina, oro har, nik esango nuke herritar gehienak etsi-etsi eginda daudela, eta onartu egiten dutela egoera bat, berez, onartezina dena: ezin ulertu ahal izatea Administrazioak bidaltzen dizkien mezuak».\nGogora dakar Lozanok, edonola ere, «azken urteotan administrazioek ahalegin handiak egin dituztela testu argiagoak eta ulergarriagoak idazteko, eta horretan, Euskadi eta euskara aitzindari eta protagonista izan dira; nolanahi ere, egia ere bada oraindik bide luzea gelditzen zaigula, gure testuen kalitatea bermatu arte; are gehiago kontuan hartzen badugu ohiko komunikazio analogikotik komunikazio digitalera pasatzen ari garela, bitartekorik gabeko komunikaziora, alegia».\nHala ere, euskarazko testu eta itzulpenek kritika asko jasotzen dute. Lozanoren ustez, «gure testuak ez dira beste hizkuntza batzuetan idazten direnak baino txarragoak; are gehiago, nik esango nuke euskarazko itzulpenak, kasu askotan, erdarazko jatorrizko dokumentuak baino hobeak direla. Euskarazko dokumentuen sorkuntza bultzatu behar da, eta, nire iritziz, ez genuke hain zorrotz jokatu beharko zuzentasun gramatikalarekin, izan ere testu batek ederki asko funtzionatu dezake nahiz eta ergatiboren bat falta izan edo komunztadura arazoren bat eduki».\n«Nire ustez -dio-, zorroztasun gramatikalaren aldeko joera horiek ohikoak izaten dira normalizaziorako bidean dauden hizkuntzen kasuan; nolanahi ere, zuzentasuna gehiegi azpimarratzen badugu, badago arrisku bat: euskaldun askok pentsatzea ez dutela euskara menderatzen, ez daukatela mailarik, eta erdaraz idazten jarraitzea. Hori baino gauza kaltegarriagorik ez dago euskararentzat; beraz, animatu ditzagun euskaldunak, euskarazko testuak sortu ditzaten, testu argiak eta ulergarriak, eta bidean akatsen bat egiten bada, gaitz-erdi».\nEgokitasunaren inguruko hutsak, baina, ez dira Administrazioaren esklusiba, Kazetaritzan, literaturan edo testu zientifikoetan ere antzematen dira. «Esparru guztietan aurkitzen ditugu testu onak eta txarrak; dena dela, akatsak eta gaizki egindakoak nabarmenagoak dira administrazioetan, geu garelako testu gehien idazten ditugunak», azaldu du Lozanok. Denetariko testuak idazten dira, gainera, administrazioetan: «Hizkera administratiboaz ari garelarik, ebazpenak, dekretuak, aginduak eta horrelakoak etortzen zaizkigu burura; hala ere, Administrazioak testu dibulgatibo asko kaleratzen ditu egunero, esparru guztietan gainera: zaharrentzako bidaiak, gazteentzako udalekuak, gaixoentzako argibideak… Horiek guztiak modu ulergarrian idatzi behar dira, teknolektotik urrun, herritar guztien eskubide demokratikoa baita Administrazioak zabaltzen dituen mezu ugariak ulertzea».


Bizitza digitala zaintzea linean, posta elektronikoan, hodeian edo nonbaiteko telefono-dorre batean bakarrik gertatzen dela dirudien arren, eskuetan dituzun gailuak babestea ere garrantzitsua da. Zer ikas lezake norbaitek zutaz zure telefono edo ordenagailura sarbidea izanez gero? Zer egin lezakete zure artxiboekin, kontaktuen zerrendarekin, sare sozialen profilarekin edo finantza-kontuarekin? Zer gertatuko litzateke norbaitek kontu horiek blokeatuko balizkizu?\nPantailako blokeoak, hau da, zure gailura sartzeko erabiltzen dituzun pasahitz, patroi, hatz-marka edo aurpegi-identifikazioak dira zure defentsarik onenak telefono adimentsu, tableta edo beste gailu bat eskuetan duen norbaiten aurka. Eta horrek ez du soilik lapurra edo polizia denik esan nahi, zure bikotekidea, familiako kideak, gelako kideak edo lankideak izan daitezke.\nZure gailuan blokeoa izateak beste edozer baino babes handiagoa ematen dizu. Eta zure ateetan jar ditzakezun sarrailak bezala, pantaila-sarraila batzuk beste batzuk baino eraginkorragoak dira.\nIkus ditzagun zure gailuak seguruak direla ziurtatzeko zenbait urrats txiki.\nHarrigarria izan daiteke, baina zortzi karaktere edo gehiagoko pasahitzak, letrak, zenbakiak eta karaktere bereziak dituztenak, zure ordenagailua edo telefonoa blokeatzeko modurik seguruenak dira.\nEz erabili asmatzea errazak izan daitezkeen pasahitzak (1234 bezalakoak). Ez erabili hackerren zerrendetan egon daitezkeen izen arruntak, hiztegiko hitzak, data esanguratsuak edo horrelakoak. Eta ez partekatu pasahitza beste batzuekin.\nHatz-aztarna eta iris bidezko blokeoa\nHatz-aztarnaren blokeoaren bidez, litekeena da norbaitek zure gailua ukitu behar izatea behartzea desblokeatzeko. Zure gailuan sartzeko motibatuta dagoen norbaitek errazago lortuko luke hatz-aztarnako blokeo batekin pasahitz seguru bat asmatuz baino.\nBatzuetan gertatu izan da, haurrek gurasoen hatzak ukitu dituztela lo zeudela, nahi zutena erosi ahal izateko telefonoarekin.\nHatz-aztarna bidezko blokeoa erabiliko baduzu, ez erregistratu zure aztarna digital guztiak, bat edo bi bakarrik erabili.\nPIN bidezko blokeoa\nAusazkoa ez den zenbaki-sekuentzia bat den edozein PIN (12345678 edo 9999 kasu) azkar asmatuko da. Telefono zenbakietan, urtebetetzeetan edo beste data batzuetan oinarritutako zenbakiak ere errazak dira asmatzen. Ziurtatu ez duzula zure beste identifikazioen zenbakirik erabiltzen!\nPIN zenbakia zenbat eta luzeagoa izan orduan eta zailagoa izango da asmatzen. 4 digituz osatutako zenbaki bat azkarrago asmatua izan daiteke 8 digituz osatutako bat baino.\nPuntuen arteko patroi bat marraztea eskatzen duen blokeo motak erraz igar daitezke eta erraz ikus daitezke; beraz, ez da hain segurua. Pertsona askok patroi berdinak erabiltzen dituzte. Hatzek uzten duten grasaren bidez pantaila markatua geratzen da, patroiaren forma markatua geratuz.\nEgiaztatu patroia blokeatzeko konfigurazioa eta desaktibatu "patroia ikusarazi", patroiak erakusten dituen lerroak pantailan ager ez daitezen. Patroi luze bat erabili; 4 puntu bakarrik lotu beharrean, elkar itzazu 8, adibidez.\nVoice / FaceID\nAzken batean, zure gailuan sartzea errazago egiten duten bi blokeo mota dira, ez zailagoak.\nNahiko erraza da norbaitentzat zure ahotsa grabatzea eta zure gailua desblokeatzeko erabiltzea.\nAurpegi-desblokeoa bereziki arriskutsua da etxeko bikote baten abusuari aurre egiten diotenentzat, mugak zeharkatzen dituztenentzat edo poliziaren jomuga direnentzat, ez baita zaila zure gailuari begiratzera behartzea.\nERABAKI ZER DATORKIZUN HOBEKIEN\nDenok hartu behar ditugu erabakiak gure gailuen segurtasunari dagokionez, inguratzen gaituzten eguneroko arriskuei buruz dakigunaren arabera.\nEskuak etengabe okupatuak badituzu haurrekin, maskotekin edo eguneroko beste erantzukizunekin zabiltzalako, eta ez bazaitu kezkatzen bihurria edo gaiztoa den pertsona bat zure gailuan sartzeak, ahots edo aurpegi bidezko blokeoa behar duzun egokitasuna emango lizuke.\nZer blokeo mota erabili beharko zenuke? Alternatiba desberdinak plantea itzazu:\nZein maiztasunekin uzten duzu zure gailua arretarik gabe eta zure kontroletik kanpo? (Zenbat eta denbora gehiago egon zure kontroletik kanpo, orduan eta denbora gehiago izango du norbaitek bertan sartzeko).\nNorbaitek zure sorbalda gainetik begiratu dezake gailua desblokeatzen duzun bitartean?\nGailua beste pertsona batzuekin partekatu behar duzu?\nAskotan ahaztu edo galtzen duzu gailua?\nPosible da norbaitek fisikoki zure gailua desblokeatzera behartzea?\nEsan dezagun oinarrizko irristatze-blokeoa erabiltzen ari zarela une honetan. Zure segurtasuna pixkanaka handituz joan zaitezke pasahitz luze bat konfiguratuz. 1234 PIN gisa erabili? Zer moduz dadoa zazpi aldiz bota eta PIN hori buruz ikasten baduzu?\nAldaketa txiki batek zure gailuak seguruagoak izatea eragin dezake neurri handi batean.\nPRESTATU ZAITEZ ALDAKETARAKO\nPantaila blokeatzeko prest zaudenez, konfigurazioa aurkitu beharko duzu telefonoan, tabletan edo ordenagailuan.\nZure mugikor edo tabletan:\nIPhone X-en eta ondorengo bertsioetan, ezarpenetara joan → aurpegiko ID eta sarbide-kodea\nAurreko iPhone ereduetan, joan Touch id eta pasahitzara.\nTouch ID ez duten gailuetan, ezarpenetara joan → Sarbide-kodea.\nPantaila eta pasahitzak blokeoa →\nHautatu nahiago duzun blokeoa eta konfiguratzen jarraitu\nModelo eta sistema eragilearen arabera, konfigurazioa beste leku batean egon daiteke; beraz, begiratu ondo, eta, beharrezkoa bada, egin bilaketa Interneten, orientazioa lortzeko. Ordenagailuetarako jarraibideak aldatu egiten dira sistema eragilearen arabera; beraz, ziurtatu Internet bidez jarraitu beharreko urratsak.\nEta zure gailuak beste pertsona batzuekin parteka ditzakezunez, hitz egin ezazu beraiekin zure gailuak seguruagoak izan daitezen zergatik ari zaren lanean.\nPartekatu artikulu hau! Hartzen dugun segurtasun-erabaki bakoitzak gure lana, etxea eta familia ere babesten baitu.


Perlak - Klausurako filma\nNanni Moretti zuzendari, aktore, produktore eta gidoigilea da. 70eko hamarkadan heldu zion bere lan ibilbideari, film laburrak zuzenduz. Ecce bombo (1978) izan zen baliabide profesionalekin egin ahal izan zuen lehen film luzea; arrakasta handia lortu zuen kritikaren eta publikoaren artean. 1993an Caro diario zuzendu zuen, baita protagonistaren rola jokatu ere; 1994ko Canneseko zinema-jaialdian zuzendari onenaren saria irabazi zuen. La stanza del figlio (2001) filmak Urrezko Palmorria irabazi zuen Canneseko zinema-jaialdian, eta Donostia Zinemaldiko Perlak sailean eman zuten.


2016ko apirilaren 24a Laneko Segurtasunaren eta Osasunaren Munduko Eguna\nEurestek bat egin du apirilaren 28ko Laneko Segurtasunaren eta Osasunaren Munduko Egunaren ospakizunarekin. Lan jardunari lotutako lan-istripuen eta gaixotasun profesionalen prebentzioa sustatzeko helburuz antolatzen da egun hau.\nAurtengo edizioan hautatutako goiburua “Laneko estresa, erronka kolektiboa” izan da, lanari lotutako estresaren eta horrek duen eraginaren inguruan sentsibilizatzeko helburuz.\nAzken urteotan, lanaren inguruko arrisku psikosozialen eta estresaren eraginak gero eta arreta handiagoa jaso du ikertzaile, aditu eta arduradun politikoengandik. Lanari lotutako estresa arazo globala da gaur egun, eta herrialde, lanbide eta langile guztiei eragiten die, hala herrialde garatuetan nola garapen bidean daudenetan. Testuinguru konplexu honetan, lantokia arrisku psikosozialen iturri garrantzitsua da, eta, aldi berean, horiei aurre egiteko eta langileen osasuna eta ongizatea babesteko lekurik aproposena ere bada.\nLaneko Segurtasunaren eta Osasunaren Munduko Egunaren harira, Eurest Colectividades enpresak aintzatespena jaso du, Asepeyo 2015 sarietan finalista izateagatik, Prebentziorako Kudeaketaren modalitatean.\nKonpainia osoaren esfortzu bateratuari esker, enpresako prebentzio-kultura garatzeko sustatutako ekimen guztiekin batera, laneko istripuen kopurua %30 jaitsi da azken hiru ekitaldietan.


Bakarka eta taldeka kontatzen du\nTaldearen izena: Oihulari Klown\nLiburutegietan, eskoletan, institutoetan,\nLiburu azoketan, Sari banaketetan, ospitaletan, kartzeletan, asiloetan eta abarretan…\nUmeentzako: Bigarren Printzesa / Zu jaio zinen egunean / Monstruoak bizi diren lekuan (euskaraz) eta erdaraz, 60 ipuinetik gora bildumatan adin ezberdinetarako.\nGazteentzat: (erderaz bakarrik) Las mil y una noches / El hilo de Ariadna / Mari / El portador de besos …\nHelduentzat: (erderaz bakarrik) Mujeres de ojos grandes/ Como una gota de aceite en el agua / La recordadora / La memoria del fuego / La mujer salvaje / Por los pelos / Déjame que te cuente…\nGaur egun neure ipuin eta poema bilduma bat prestatzen ari naiz Txefo Rodriguez musikariaren laguntzarekin: "Más que palabras".\n1962ko udaberrian jaio ninduten bi mundutara: erreala deitzen duten horretara eta ipuinen atetik iristen den beste horretara. Magiaren atari horretan egin dut nire habia.\nNeskatxoa nintzela, zorionez, istorioak kontatzen zituzten hainbeste pertsona izan nituen nire inguruan, kontatzea pertsona izateko modu bat zela sinetsi bainuen. Arnasa hartzea beste behar dut ipuinak entzun eta kontatzea. 1984tik aurrera ari naiz profesionalki kontu kontari; entzun ditudan istorioak, irakurri ditudanak edo neronek asmatuak... guztiak nolabait elkarri lotuak. Barrua eragin didaten istorioak dira, bizitzaren abentura honetan inspiratu edo argia eman didatenak. Era guztietako lekuetan eta adin, naufragio eta amets modu guztietako jendeari kontatu diot. Istorioak leunduz doaz bideetan zehar, aldatu egiten dira eta aldatu egiten naute. Sarritan galdetzen didate ea ipuinetik bizi daitekeen. Luzaroan min egin zidan galdera horren ironia eta zentzu okerrak. Orain ez. Orain hala erantzuten dut: ez dakit ipuinetik bizi ote naitekeen, baina bizi al zaitezke zu ipuinik gabe? Era guztietako istorioak kontatzea gustatzen zait, umoredun maitasunezkoak batez ere. Gaztelaniaz, euskaraz eta frantsesez kontatzen dut.\nNabarmentzeko moduko azken urteotako jardunak: Guadalajarako ipuin maratoia (2001); Cantabrian "Encuentados de conocerte" (2001); EAEn eta Nafarroan ipuin kontaketa zirkuito baten bultzatzaile (1997tik); Alcalá de Henares (2002); "Festival desde la palabra" (2002). 2001eko udaberritik sarritan kontatzen ditut ipuinak Hi Satélite taldeko Txefo Rodriguezen musika eta kidetasunaren laguntzarekin.\nAzken egitasmoak: "La memoria del fuego", "El hilo de Ariadna", "Mujeres" eta orain prestatzen ari naizen neure ipuin eta poema bilduma ("Más que palabras").